Η κριτική των παικτών της ΑΕΛ...\nΔευτέρα 17 Οκτωβρίου 2016 21:31\nΜε μεγάλο αντίπαλο την ατυχία η ΑΕΛ ηττήθηκε στο AEL FC ARENA κόντρα στην ΑΕΚ, σε ένα παιχνίδι όπου μπορεί να είχε την καθολική υπεροχή, δεν είχε όμως την τύχη και αυτό ήταν καταλυτικός παράγοντας, γνωρίζοντας της ήττα με σκορ 1-2.\nΤο σύνολο του Άγγελου Αναστασιάδη πραγματοποίησε μια αξιόμαχη εμφάνιση, όμως λίγο η μπάλα που δεν της έκανε το χατίρι, λίγο κάποια ανάποδα σφυρίγματα, δεν επέτρεψαν στην ΑΕΛ να φτάσει στην ισοφάριση, παρά το αριθμητικό πλεονέκτημα στο τέλος.\nΚαβουσάκης: Πολλές οι καλές επεμβάσεις του στο ματς, όπου και απέτρεψε γκολ της ΑΕΚ σε πολύ κομβικά σημεία του παιχνιδιού. Δεν απέφυγε κάποια μικρολάθη τα οποία άφησαν ανεπηρέαστη την ομάδα του. 8\nΦάρκας: Έπρεπε σε συνδυασμό με με Γιοβάνοβιτς και Γκόλια να είχαν καλύτερη αντίδραση στο πρώτο τέρμα, ωστόσο η ΑΕΚ ξεδιπλώθηκε άρτια στην αντεπίθεση. Το ασφυκτικό μαρκάρισμα που επιχείρησε πάνω στον Αραβίδη, παραλίγο να αποβεί μοιραίο καθώς έστειλε τη μπάλα στο δοκάρι της ομάδας του. 6\nΓιοβάνοβιτς: Ως ο «στυλοβάτης» της αμυντικής τριπλέτας οφείλει να επομιστεί μερίδιο ευθύνης στο πρώτο τέρμα της ΑΕΚ. Εν συνεχεία ήταν σχετικά σταθερός στις επεμβάσεις του, όμως η συνολική εικόνα της άμυνας στο πρώτο μέρος δε σου έδινε την εντύπωση ότι η ΑΕΛ δε κινδυνεύει και από δεύτερο τέρμα. 7\nΓκόλιας: Έπρεπε να υπάρχει καλύτερη αντίδραση στο σουτ του Πλατέλλα. Με στήριγμα την πολύ καλή επιθετική λειτουργία της ΑΕΛ στο πρώτο μέρος, αλλά και τη κυκλοφορία της μπάλας πάνω από το χώρο του κέντρου, η «οπισθοφυλακή» δε δέχθηκε μεγάλη πίεση. Όφειλε ωστόσο μαζί με Γιοβάνοβιτς και Φάρκας να έχει πιο καταλυτικές παρεμβάσεις. 6\nΚόντορ: Έχει πολλές προωθήσεις όπως άλλωστε συνηθίζει, έχοντας ως στήριγμα ως επί το πλείστον τον Αβραάμ. Θα μπορούσε να είχε ενεργήσει καλύτερα στη φάση του 2ου γκολ, αλλά τι να του χρεώσεις σε μια τόσο άτυχη φάση; Παρουσιάστηκε καλός στη συνέχεια, δίχως όμως να βρει τους κατάλληλους διαδρόμους. 7\nΡέντζας: Πολύτιμος καθ' όλη τη διάρκεια του παιχνιδιού. Από τα δικά του πόδια πέρασαν ουκ ολίγες μπαλιές. 7\nΑναστασόπουλος: Έκανε το λάθος στο χώρο του κέντρου από το οποίο και προήλθε το πρώτο γκολ της ΑΕΚ, σε μια εξαιρετική αντεπίθεση της ΑΕΚ είναι η αλήθεια. Στο 59' θα μπορούσε να κάνει κάτι καλύτερο και να φέρει το παιχνίδι στα ίσια, αλλά δεν τα κατάφερε στη μοναδική ευκαιρία που του παρουσιάστηκε. Πέρασε ως αλλαγή εκτός στο 64' για να μπει ο Ουρτάδο. 5\nΑβράαμ: Η παρουσία του ήταν για ακόμα μια φορά θετική, έχοντας καλή συνεργασία με τον Κοντόρ. Δεν βρήκε τις ευκαιρίες που του παρουσιάζονται συνήθως σε άλλα παιχνίδια, όμως βοήθησε και πάλι τα μέγιστα τους συμπαίκτες του. 7\nΝαζλίδης: Πήρε την καφαλιά στο 10' και είχε την πρώτη μεγάλη ευκαιρία για την ΑΕΛ. Εκει που η ψυχρολουσία «χτύπησε» την πόρτα της ΑΕΛ μετά το 0-2, ο Ναζλίδης δήλωσε «παρών» με το γκολ που πέτυχε στο 33'. Πραγματοποίησε ίσως και την καλύτερή του εμφάνιση φέτος, αλλά δεν μπόρεσε να δώσει βαθμούς στην ΑΕΛ. 8\nΦατιόν: Δέχθηκε δικαιολογημένα την πρώτη κάρτα του παιχνιδιού. Ήταν σταθερός στα καθήκοντά του στη μεγαλύτερη διάρκεια του παιχνιδιού. Πέρασε εκτός στο 56' ώστε να περάσει μέσα ο Ντέλετιτς. 7\nΝτοντό: Ήταν αρκετά κινητικός προσπαθώντας να εκμεταλλευτεί τα όποια κενά στην άμυνα της ΑΕΛ. Δεν μπόρεσε να φτάσει στην ισοφάριση στο 28', αστοχώντας απο πλεονεκτική θέση. Ανύμπορος να βρει λύσεις στη συνέχεια, προσπάθησε και έτρεξε, αλλά δεν κατάφερε κάτι παραπάνω. 7\nΝτέλετιτς (56'): Μπήκε και προσπάθησε και αυτός να δώσει ώθηση στην ομάδα να φτάσει στην ισαφάριση. Στο 71' σπατάλησε μοναδική ευκαιρία να χριστεί σκόρερ με κεφαλιά από πλεονεκτική θέση μέσα στη μικρή περιοχή. 7\nΟυρτάδο (64'): Μπήκε να προσθέσει ποιότητα στο παιχνίδι της ΑΕΛ, την ώρα που η ένταση ήταν αυξημένη στο χορτάρι του AEL FC ARENA. Παραλίγο το σουτ του να αποτελέσει έναυσμα για ξέφρενα πανηγύρια στο AEL FC ARENA, στο 80' λεπτό. Η παρουσία του ήταν μεγάλη βοήθεια στην προσπάθεια της ΑΕΛ για την ισοφάριση. 7


Eνώ σαν διαδικασία δεν διαφέρει παρά ελάχιστα από τον κλασσικό τρόπο, οι συγκεκριμένες μελιτζάνες όχι απλώς παπουτσάκια αλλά ...Μπαλαρίνες είναι σίγουρο ότι θα εντυπωσιάσουν μικρούς και μεγάλους, είτε τις σερβίρετε στο οικογενειακό είτε σε ένα πιο επίσημο τραπέζι-μπουφέ.\nΕκτός της κλασσικής γέμισης, μπορούν βεβαίως να γεμιστούν και χωρίς κιμά μόνο με σάλτσα ντομάτας, τυρί, κρεμμύδι κλπ.\nΕπιλέξτε μελιτζάνες όσο πιο λεπτές και ομοιόμορφου σχήματος και, αντί να τις κόψετε στην μέση, με ένα κοφτερό μαχαίρι δημιουργείστε ένα άνοιγμα στην πάνω πλευρά χωρίς να κόψετε ένα μικρό τμήμα από το μπροστινό μέρος. Αδειάστε ελαφρά την ψίχα της μελιτζάνας ειδικά στο μπροστινό αυτό κλειστό κομμάτι και αλείψτε την φλούδα με λάδι για να γυαλίζουν περισσότερο αφού ψηθούν.\nΑπό εδώ και κάτω η διαδικασία μαγειρέματος είναι ακριβώς ίδια με την κλασσική συνταγή. Χαράζετε την ψίχα σταυρωτά, αλείφετε καλά με λάδι και τις ψήνετε για περίπου μισή ώρα πάνω σε λαδόχαρτο -με την μεριά της φλούδας προς τα πάνω- για να μαλακώσουν. Αφού τις βγάλετε τις γεμίζετε και τις τοποθετείτε ξανά στον φούρνο μέχρι να ροδίσει η επιφάνεια της γέμισης.\nΓια να δημιουργήσετε το στόλισμα της ...μπαλαρίνας κόψτε πολύ λεπτές λωρίδες ντομάτας με την φλούδα, τυλίξτε σε σχήμα λουλουδιού και προσθέστε δυο φυλλαράκια δυόσμου ή βασιλικού ή ό,τι άλλο εσείς θέλετε.\nΟι ιδιαίτερα ....υπομονετικοί :) μπορείτε σε αυτά τα πολύ ευφάνταστα παπουτσάκια να προσθέσετε και ...διακοσμητικό κορδονάκι.\nΑφού κόψετε το αρχικό άνοιγμα τρυπήστε ανά σημεία περιμετρικά του ανοίγματος και περάστε από τις τρύπες πολύ λεπτά κομμάτια μελιτζάνας κομμένα από το μέρος που αφαιρέσατε.\nΕίναι ιδιαίτερα εντυπωσιακές, ειδικά για σερβίρισμα σε τραπέζια - μπουφέδες και αν δεν θέλετε να τις φτιάξετε όλες στο συγκεκριμένο σχήμα μπορείτε να δημιουργήσετε ακόμη και μόνο ένα ...ζευγάρι μπαλαρίνες και να το τοποθετήσετε στο κέντρο της πιατέλας που θα σερβίρετε τις υπόλοιπες μελιτζάνες παπουτσάκια, φτιαγμένες με τον κλασσικό τρόπο.


Ιδέες και λύσεις για το βάψιμο της εσωτερικής σας πόρτας | ergo-trust\nΙδέες και λύσεις για το βάψιμο της εσωτερικής σας πόρτας\nΜαρ 29, 2022 | Ανακαίνιση Πόρτας\nΨάχνετε τρόπους να προσφέρετε μια νότα ανανέωσης και φρεσκάδας στο χώρο σας; Μία έξυπνη, γρήγορη και οικονομική ιδέα για να το πετύχετε είναι να βάψετε τις εσωτερικές σας πόρτες και τα πλαίσια των παραθύρων σας.\nΑν πήρατε την απόφαση για αυτές τις αλλαγές στο σπίτι σας και προβληματίζεστε για το χρώμα που θα διαλέξετε αλλά και το πώς ακριβώς θα βάψετε, τότε οι συμβουλές μας θα σας λύσουν τα χέρια!\nΔύο μυστικά για τις βαφές\nΠριν περάσουμε στις μοναδικές προτάσεις μας για να διαλέξετε το κατάλληλο χρώμα πρέπει να γνωρίζετε πως οι γυαλιστερές βαφές είναι ιδανικές για τις πόρτες της κουζίνας και του μπάνιου, γιατί προσφέρουν μεγάλη αντοχή απέναντι στην υγρασία.\nΑν θέλετε να καλύψετε φθορές, όπως βαθουλώματα και μικρές ρωγμές να προτιμήσετε τις βαφές ματ.\nΠώς να διαλέξετε το κατάλληλο χρώμα για τις πόρτες σας\nΑν νιώθετε πως “κολλήσατε” και δυσκολεύεστε να επιλέξετε ποιο είναι το κατάλληλο χρώμα, τότε οι ιδέες μας για την επιλογή του χρώματος θα σας φανούν πολύ χρήσιμες. Η ποικιλία σε χρώματα και αποχρώσεις στην αγορά είναι τεράστια και για αυτό είμαστε σίγουροι πως θα διαλέξετε τελικά το ιδανικό χρώμα που ταιριάζει απόλυτα στην αισθητική και το στυλ σας.\nΤο λευκό είναι για πολλούς λόγους πρώτο στη λίστα μας με τις επιλογές μας για το χρώμα που θα βάψετε τις εσωτερικές σας πόρτες.\nΑρχικά, δεν σας περιορίζει καθόλου στο να αλλάξετε χρώμα αν τελικά δεν σας αρέσει. Το λευκό χρώμα είναι μια πολύ καλή επιλογή διακόσμησης σε έναν χώρο που είναι ήδη γεμάτος με πολλά χρώματα.\nΑυτό σημαίνει πως αν π.χ. στο σαλόνι σας έχετε ήδη πολλά χρώματα από τους καναπέδες σας , τους τοίχους, τα φωτιστικά σας και τα λοιπά θα έπρεπε να σκεφτείτε το λευκό ως κατάλληλο χρώμα για να βάψετε την πόρτα του σαλονιού σας.\nΠαρόμοια με το λευκό, λειτουργούν το μπεζ και το κρεμ.\nΤο “safe” χρώμα γκρι\nΑν ενδιαφέρεστε για μια πραγματικά ασφαλή επιλογή χρώματος αλλά θέλετε και να ξεφύγετε από την συντηρητικότητα του λευκού, τότε το γκρι και οι αποχρώσεις του είναι ακριβώς αυτό που ψάχνετε.\nΑν θεωρείτε το γκρι κάπως μονότονο και βαρετό θα πρέπει να σας θυμίσουμε πως οι “50 αποχρώσεις του γκρι” δεν είναι μόνο μια δημοφιλής ταινία του Hollywood!\nΜαύρο που θα χαρίσει πολυτέλεια\nΤο μαύρο χρώμα είναι μια συχνή επιλογή για τολμηρούς. Μπορείτε να το διαλέξετε για να καλύψετε ατέλειες, αλλά ο κυριότερος λόγος που το προτείνουμε είναι γιατί προσδίδει ένα κύρος και μια αρχοντιά που μπορούν να κάνουν μια φθηνή πόρτα να μοιάζει σαν βασιλική.\nΤο καφέ στο φυσικό χρώμα του ξύλου είναι μια πραγματικά ενδιαφέρουσα ιδέα που θα την λατρέψετε. Το χρώμα του ξύλου θα δώσει μια αίσθηση ζεστασιάς σε εσάς και τον χώρο σας.\nΤο καφέ του ξύλου είναι ιδανική επιλογή αν έχετε ξύλινες πόρτες αλλά μην ξεχνάτε πως πρέπει να το περιποιείστε συχνά.\nΤο έντονο κίτρινο χρώμα στις εσωτερικές σας πόρτες θα χαρίσει φρεσκάδα και αίσθηση δροσιάς. Επιλέξτε το κίτρινο, ειδικά αν τα έπιπλα και οι τοίχοι του χώρου έχουν ουδέτερα χρώματα όπως π.χ. γκρι και λευκό.\nΤο πράσινο και το γαλαζοπράσινο\nΤο πράσινο και τις αποχρώσεις του θα πρέπει να διαλέξετε, αν ψάχνετε για ένα απλό και απαλό χρώμα που θα φέρει ηρεμία και ξεκούραση στο χώρο σας. Μία πολύ ενδιαφέρουσα μίξη που σας συστήνουμε ανεπιφύλακτα είναι το πράσινο με το γαλάζιο.\nΤο γαλαζοπράσινο χρώμα στις πόρτες σας θα φέρει το άρωμα από τα ατελείωτα ελληνικά καλοκαίρια στο σπίτι σας.\nΕσωτερικές πόρτες σε τοίχους με ταπετσαρία\nΑν έχετε στον τοίχο σας ταπετσαρία και προβληματίζεστε σχετικά με το πώς πρέπει να βάψετε την πόρτα σας για να ταιριάζει με τον τοίχο, σας έχουμε την κατάλληλη λύση.\nΣυνήθως σε μια ταπετσαρία εμφανίζονται τόσο φωτεινά όσο και σκούρα χρώματα. Η βασική διακοσμητική στρατηγική προτείνει να βάψετε με το ίδιο σκούρο χρώμα της ταπετσαρίας την πόρτα και με το ανοιχτό χρώμα το κούφωμά της.\nΜε αυτόν τον τρόπο η πόρτα σας θα δέσει αρμονικά και χρωματικά με τον χώρο.\nΥλικά και εργαλεία για να βάψετε ξύλινες πόρτες και παράθυρα\nΑφού διαλέξετε το ιδανικό χρώμα, θα χρειαστείτε μερικά υλικά και εργαλεία για να πετύχετε ένα επαγγελματικό βάψιμο. Πιο συγκεκριμένα πρέπει να προμηθευτείτε:\n• Ρολό και ρολό για ταπετσαρία\n• Πινέλο και βούρτσα ταπετσιέρη\n• Γυαλόχαρτο, τριγωνική ξύστρα και δισκοπρίονο\n• Πλαστικές προστατευτικές μεμβράνες\n• Χρώμα για ξύλο και χαρτοταινία\nΤο αρχικό βήμα είναι να προετοιμάσετε το χώρο. Η συμβουλή μας είναι να ξεβιδώσετε την πόρτα και το παράθυρο σας από τα πλαίσια τους για να μπορείτε να δουλέψετε με περισσότερη ελευθερία.\nΣτη συνέχεια, βολέψτε την πλαστική μεμβράνη στα σοβατεπί με λίγη κολλητική χαρτοταινία για να προστατέψετε το πάτωμα από τις μπογιές.\nΗ αφαίρεση της προηγούμενης βαφής\nΜόλις ετοιμάσετε το χώρο είστε έτοιμοι να δουλέψετε. Αν θέλετε πρώτα να διώξετε την προηγούμενη βαφή από την πόρτα ρίξτε διαβρωτικό υλικό και μετά από μερικές ώρες που το χρώμα θα έχει ξεφλουδίσει αρχίστε να το αφαιρείτε με σπάτουλα. Για να ολοκληρώσετε τρίψτε με γυαλόχαρτο τα τελευταία κατάλοιπα της βαφής.\nΌταν ξεμπερδέψετε με την προηγούμενη βαφή, ρίξτε νερό στην επιφάνεια για να φύγει το διαβρωτικό. Μια άλλη μέθοδος για τις πόρτες είναι να τις ξεβάψετε με θέρμανση, αλλά προσέξτε, μην τη δοκιμάστε στα πλαίσια των παραθύρων αν δεν τα έχετε ξεβιδώσει πρώτα γιατί μπορεί να σπάσετε τα τζάμια!\nΑν βάφετε για πρώτη φορά τις επιφάνειες τότε σας προτείνουμε να περάσετε το ξύλο με βαφή συνθετικής ρητίνης ή με διαφανές βερνίκι.\nΠριν αρχίσετε το βάψιμο η επιφάνεια της πόρτας και του πλαισίου του παραθύρου πρέπει να είναι σε άριστη κατάσταση.\nΣτοκάρετε τρύπες, ρωγμές και βαθουλώματα και τρίψτε την επιφάνεια για να γίνει ομαλή και λεία. Μετά τη λείανση της επιφάνειας χρησιμοποιείστε σκούπα για να απομακρύνετε τις σκόνες. Μην ξεχάσετε να βγάλετε βίδες, καρφιά και πόμολα όπου αυτό είναι δυνατό.\nΤο τελευταίο βήμα πριν περάσετε το χρώμα είναι το πέρασμα της επιφάνειας με ένα στρώμα από αστάρι. Το αστάρι είναι ιδανικό για την κάλυψη της επιφάνειας και είναι η τέλεια βάση πάνω στην οποία η βαφή θα κάτσει άψογα και αρμονικά. Συνήθως πρέπει να περιμένετε 12 ώρες για να αρχίσετε να βάφετε.\nΠώς θα βάψετε την πόρτα\nΜετά την απαραίτητη προετοιμασία είστε πανέτοιμοι να βάψετε. Εδώ είστε ελεύθεροι να δημιουργήσετε ένα υπέροχο αποτέλεσμα ακολουθώντας όποια τεχνική βαψίματος σας αρέσει.\nΜπορείτε να βάψετε με στρογγυλό πινέλο ξεκινώντας από τις γωνίες και τις άκρες, με οριζόντιες κινήσεις ή με σταυρωτά περάσματα ακόμα και να δοκιμάσετε το βάψιμο χωρίς μασκάρισμα αν εμπιστεύεστε τη σταθερότητα του χεριού σας.\nΑνακατέψτε τη βαφή μέχρι να γίνει ένα ομοιογενές μείγμα και στη συνέχεια βυθίστε τη βούρτσα μέχρι τη μέση μέσα στο χρώμα.\nΓενικά σε μια λεία πόρτα το βάψιμο με ρολό είναι απόλυτα ικανοποιητικό. Σε μια σκαλισμένη πόρτα, που έχετε επεξεργαστεί στην αρχή με το γυαλόχαρτο βάψτε τα σκαλίσματα και τις ακμές με βούρτσα ρετουσαρίσματος.\nΠώς θα βάψετε τα σοβατεπί\nΗ διαδικασία για να βάψετε τα σοβατεπί, τα σκαλίσματα και το κούφωμα της πόρτας είναι σχεδόν ίδια με το βάψιμο της πόρτας. Πρέπει να χρησιμοποιείτε βούρτσα ρετουσαρίσματος για τα στενά περάσματα και πλατιά βούρτσα για λείες και επίπεδες επιφάνειες. Για τα σοβατεπί ένα μικρό ρολό είναι ιδανικό.\nΝα προσέξετε τις βαφές διαφορετικών παρτίδων\nΑν χρειαστεί να πάρετε περισσότερες από μία βαφές για την ίδια πόρτα ή την κάσα του παραθύρου, να έχετε πάντα στο μυαλό σας να ελέγχετε την ετικέτα της βαφής για να είστε σίγουροι πως τα χρώματα είναι ακριβώς ίδια μεταξύ τους.\nΠροστασία των ελαστικών άκρων\nΓια να αποφύγετε να λερώσετε τα ελαστικά άκρα του πλαισίου της πόρτας και τα τζάμια σας είναι καλό να βάψετε με ταινίες μασκαρίσματος. Η ταινία αυτή λειτουργεί σαν φραγμός και σας εμποδίζει να βάψετε πάνω σε αυτές τις επιφάνειες.\nΒάψιμο σε πλαστικά παράθυρα και πόρτες\nΓια τις πλαστικές πόρτες και τα πλαστικά πλαίσια παραθύρων μπορείτε να διαλέξετε βαφή με βάση διαλύτη (αλκυδική) ή με βάση το νερό (ακρυλική).\nΠριν βάψετε μια πλαστική επιφάνεια καλό θα ήταν να την καθαρίσετε με ζεστό νερό και απολυμαντικό. Να θυμάστε ότι οι ακρυλικές βαφές χρειάζονται περισσότερο χρόνο για να στεγνώσουν στις πλαστικές επιφάνειες.\nΤο τελευταίο βήμα του βαψίματος είναι το φινίρισμα. Αν πιστεύετε πως πρέπει να περάσετε ένα δεύτερο χέρι βαφής, σας συμβουλεύουμε να περιμένετε τουλάχιστον 12 ώρες.\nΒγάλτε τις χαρτοταινίες ενώ η βαφή δεν έχει στεγνώσει πλήρως, έτσι αποφεύγετε να την ξεκολλήσετε. Τέλος, βάλτε τις πόρτες και τα παράθυρα πίσω στα πλαίσια τους 24 ώρες μετά το βάψιμο.\nΕλπίζουμε να σας βοηθήσαμε να σκεφτείτε πως θα δώσετε μια νέα ανάσα αίσθησης και φρεσκάδας στις εσωτερικές πόρτες και στα πλαίσια των παραθύρων σας, με τις μοναδικές συμβουλές και ιδέες της σελίδας μας!


Αρχική > Στρώματα & Αξεσουάρ>Ανα Πλάτος>Από 191εκ. Εως 200εκ.>ΣΤΡΩΜΑ TEMPUS ΥΠΕΡΔΙΠΛΟ ΠΛΑΤΟΣ 191-200εκ. ΜΗΚΟΣ εως 200εκ.\nΣΤΡΩΜΑ LATEX ΥΠΕΡΔΙΠΛΟ ΠΛΑΤΟΣ 191-200εκ. ΜΗΚΟΣ εως...\nΣΤΡΩΜΑ PRIVILEGE ΥΠΕΡΔΙΠΛΟ ΠΛΑΤΟΣ 191-200εκ. ΜΗΚΟΣ...


Ελαιοχρωματισμός | anakainisihellas.gr\nΕλαιοχρωματισμός σπιτιού εξωτερικά..\nΕργασίες σε πολυκατοικία\nΑρχική » Ελαιοχρωματισμός\nΔιαθέτουμε τα κατάλληλα ανυψωτικά μηχανήματα, σκαλωσιές, αναβατόρια, γερανάκια.\nΗ ταχύτητα στα έργα που αναλαμβάνουμε είναι αποτέλεσμα της επένδυσης που έχουμε κάνει στον επαγγελματικό μας εξοπλισμό αλλά προπάντων στους σωστούς επαγγελματίες που διαθέτουμε για αυτήν την ειδικότητα.\nΗ επιλογή των χρωμάτων στη διακόσμηση του σπιτιού μας, είναι πολύ πιο σημαντική από την επιφανειακή αισθητική που όλοι υπολογίζουμε. Το κάθε χρώμα, παίζει τον ρόλο του στην ψυχολογία αυτών που ζουν και κινούνται στον εκάστοτε χώρο. Τα χρώματα έχουν την ιδιότητα να μας εμπνέουν, να μας ηρεμούν, να μας τονώνουν, να μας βοηθούν ακόμη και να αδυνατίσουμε. Αρκεί να τα χρησιμοποιήσουμε σωστά στο χώρο μας...\nΕνεργεί όπως το κόκκινο στο θέμα της τόνωσης και της διέγερσης. Ανεβάζει την κινητικότητα και ενεργοποιεί τους μύες, για λιγότερη διάρκεια όμως απ’ ότι το κόκκινο. Έχει παρατηρηθεί μάλιστα, ότι σε ένα δωμάτιο βαμμένο κίτρινο, ένα μωρό κλαίει περισσότερο, και τα ζευγάρια μαλώνουν ευκολότερα. Χρησιμοποιήστε το για να ζωντανέψετε ένα σκοτεινό δωμάτιο ή για να ενισχύσετε την ενέργεια όπου χρειάζεται, όπως σε ένα προσωπικό γυμναστήριο, σε μία κουζίνα ή στο καθιστικό σας.\nΔημιουργείται από το συνδυασμό των δύο πιο δυνατών χρωμάτων, του κόκκινου και του κίτρινου, και κρατάει την ενεργητικότητά τους μέσα από το ζεστό αποτέλεσμα που προσδίδει. Είναι ίσως από τα πιο "αστεία" χρώματα και δύσκολα το συναντούμε σε κύριους χώρους κατοικιών. Είναι το ιδανικότερο χρώμα για τραπεζαρίες, αφού λειτουργεί θετικά για την όρεξη και βοηθάει στην πέψη. Το πορτοκαλί πρέπει να χρησιμοποιείται σε εργαστήρια και παιδικά ή εφηβικά δωμάτια, γιατί ενισχύει τη δημιουργικότητα, τις δραστηριότητες και τα ενδιαφέροντα. Αν το χρησιμοποιήσετε στο καθιστικό σας, οι καλεσμένοι σας θα είναι σίγουροι ότι χαίρεστε την παρέα τους, αφού έχει την ιδιότητα να εκπέμπει αισθήματα φιλοξενίας και εμπιστοσύνης. Ένας πολύ δυνατός και παράλληλα θηλυκός συνδυασμός είναι το πορτοκαλί με το φούξια και λίγες δόσεις κόκκινου. Δίνει έναν ανατολίτικο αέρα στο χώρο, και δείχνει άτομα που δεν φοβούνται να ρισκάρουν.\nΔημιουργεί εγρήγορση στους παλμούς της καρδιάς και ανεβάζει την πίεση. Θεωρείται από τα πιο κουραστικά χρώματα όταν το συναντάμε σε μεγάλες δόσεις σε ένα χώρο. Πρόκειται για ένα απολύτως απαγορευτικό χρώμα για υπνοδωμάτια και χώρους μελέτης. Αν είναι το αγαπημένο σας χρώμα, μπορείτε να το χρησιμοποιήσετε σε σημεία που δεν το κοιτάζετε συνεχώς (π.χ. πίσω από το κεφαλάρι του κρεββατιού). Είναι ιδανικό για χώρους που χρειάζονται ενέργεια, όπως τα playrooms, τα χωλ, οι σκάλες και οι κουζίνες. Πρέπει να το αποφεύγουμε φυσικά σε σπίτια που βρίσκονται υπερενεργητικά παιδιά και νευρικά άτομα.\nΣτους τόνους του κόκκινου συγκαταλέγεται και το ροζ. Καθαρά κοριτσίστικο χρώμα, ιδανικό για παιδικό υπνοδωμάτιο (κοριτσιού), είναι ίσως το χρώμα στο οποίο αντιδρούν περισσότερο αρνητικά οι άντρες. Προσδίδει υγιεινή και καθαριότητα, άρα είναι καλό χρώμα για το μπάνιο. Εύκολα συνδυάζεται με μωβ, ώστε να μπορεί να χρησιμοποιηθεί σε χώρους ενηλίκων, χωρίς να θυμίζει μωρουδίστικο δωμάτιο. Μην το χρησιμοποιήσετε σε χώρους εστίασης και καθιστικού. Το ροζ, εκτός από το ότι δείχνει άτομα με ευαισθησίες, ενισχύει τις ευαισθησίες αυτές όταν συναντάται σε μεγάλες επιφάνειες.\nΕίναι ένα αρκετά παρεξηγημένο χρώμα. Δε συνηθίζεται να το βλέπουμε σε κατοικίες, ενώ όταν το ρισκάρουμε, το αποτέλεσμα είναι μαγνητικό. Στους σκούρους τόνους του προσδίδει μεγαλοπρέπεια και πολυτέλεια. Δεν είναι τυχαίο που αποτελούσε το αγαπημένο χρώμα των Βυζαντινών Αυτοκρατόρων. Δημιουργεί τέλειο φόντο για ένα μαύρο ή έναν λευκό καναπέ, ενώ συνδυαζόμενο με υλικά όπως βελούδο, κρύσταλλα swarovski και ταφτάδες, αναδεικνύει όλο του το μεγαλείο. Το χρυσό είναι το απόλυτο συμπλήρωμά του, δημιουργώντας μαζί του την ιδανικότερη αντίθεση. Είναι το χρώμα που αναπτύσσει την έμπνευση, άρα μην παραλείψετε να το χρησιμοποιήσετε στο στούντιο ζωγραφικής, στο γραφείο, ακόμη και... στο υπνοδωμάτιό σας. Μην τολμήσετε όμως να το εντάξετε σε σκοτεινούς χώρους. Το μωβ είναι το χρώμα που πρέπει να χρησιμοποιήσετε αν θέλετε να προσελκύσετε κάποιο άλλο άτομο, δημιουργώντας -προπάντων- μυστήριο!\nΤο μπλε όπως και το πράσινο, έχει την ιδιότητα της καταπραϋντικής λειτουργίας στο κεντρικό νευρικό μας σύστημα όταν το κοιτάζουμε. Πρόκειται για το καταλληλότερο χρώμα για υπνοδωμάτια, ενώ δεν συνιστάται για το καθιστικό. Οι πιο απαγορευτικοί χώροι για το μπλε είναι η τραπεζαρία και η κουζίνα, όπως επίσης και οι χώροι μαζικής εστίασης (π.χ. εστιατόρια, χώροι δεξιώσεων, κ.λ.π.). Οι απαλοί τόνοι του μπλε έχουν συνδυαστεί με την καθαριότητα, τη φρεσκάδα και την υγεία, ενώ τα σκούρα μπλε συμβολίζουν τη δύναμη, τη γνώση και τη σοβαρότητα. Είναι η κύρια προτίμηση των αντρών, γι'αυτό και το συναντάμε πολλές φορές σε εργένικα σπίτια.\nΣε αντίθεση με το κόκκινο και το κίτρινο, ρίχνει τους τόνους, καλμάρει τα νεύρα και μας χαλαρώνει, αφού πρόκειται για το ηπιότερο χρώμα. Για αυτό τον λόγο, χρησιμοποιείται και στους σχολικούς πίνακες. Επίσης σε πολλά μεγάλα θέατρα υπάρχει το λεγόμενο "πράσινο δωμάτιο", όπου αναπαύονται οι ηθοποιοί πριν ανέβουν στη σκηνή. Το πράσινο θεωρείται το χρώμα της νεότητας, συνεπώς είναι ιδανικό για χώρους όπου βρίσκονται ηλικιωμένα άτομα, διότι τα ανεβάζει ψυχολογικά. Σε υπνοδωμάτια, βιβλιοθήκες, χώρους μελέτης και παιδικά δωμάτια είναι ό,τι το καλύτερο. Αντίθετα σε χώρους όπου η ενέργεια είναι απαραίτητη σε μεγαλύτερο βαθμό, π.χ. σε τραπεζαρίες, σαλόνια και κουζίνες, καλύτερα να αποφεύγεται. Και σε αυτές τις περιπτώσεις όμως, ενδείκνυται όταν βρίσκεται σε συνδυασμό με ένα έντονο χρώμα, όπως π.χ. το μπορντώ. Ο συνδυασμός κυπαρισσί με ρουμπινί, αποδίδει ένα εκλεπτυσμένο αποτέλεσμα, που αρμόζει σε κλασσικά σπίτια.\nΣυγκαταλέγεται στα αγαπημένα χρώματα των αντρών. Στιβαρό και σοβαρό, είναι ιδανικό για χώρους υποδοχής, ενώ δεν παρουσιάζεται πρόβλημα εάν χρησιμοποιηθεί σε οποιοδήποτε σημείο του σπιτιού σας. Προσδίδει ζεστασιά και φιλικότητα, ενώ τονώνει το αίσθημα εμπιστοσύνης και της οικογενειακής θαλπωρής. Μη φοβηθείτε να το χρησιμοποιήσετε σε σκούρους τόνους σε κάποιον τοίχο του σπιτιού σας.Αρκετά πρωτότυποι συνδυασμοί όπως με το τυρκουάζ ή το πράσινο lime, θα δημιουργήσουν μια εκσυγχρονισμένη classy αίσθηση στο χώρο σας, που θα σας χαρακτηρίζει για την εμπνευσμένη δημιουργικότητά σας.\nΕίναι το χρώμα της ουδετερότητας, αφού δημιουργείται από την ανάμειξη του λευκού με το μαύρο. Ισχύουν οι ίδιες θεωρίες με το λευκό για τους ανοιχτούς τόνους του γκρίζου, και οι αντίστοιχες του μαύρου για τους σκούρους τόνους του. Το γκρι είναι το μοναδικό χρώμα που ταιριάζει με οποιοδήποτε άλλο χρώμα και αν το βάλετε.\nΤο μαύρο δεν είναι χρώμα, αλλά απουσία φωτός. Όταν χρησιμοποιηθεί στο σπίτι παράλληλα με δυνατά ή απαλά χρώματα, καταφέρνει να "βγάλει" από μέσα τους όλη τη δυναμική που κρύβουν σε υπέρμετρες δόσεις. Θεωρείται χρώμα μυστηρίου, δύναμης και εκλεκτικισμού. Επιβάλλεται στο χώρο, γι'αυτό προτιμήστε το σε ένα τοίχο ή σε ένα έπιπλο στο σαλόνι ή στο γραφείο σας, εάν σκοπός σας είναι η βαρύτητα του χώρου. Συνδυάζεται εύκολα σε μοντέρνα αλλά και σε κλασσικά στυλ. Με το λευκό παρουσιάζει μία απόλυτη ισορροπία, που εύκολα όμως γίνεται βαρετή. Αυτό διορθώνεται εάν προσθέσουμε ένα τρίτο χρώμα, όπως π.χ. το κόκκινο ή το πράσινο.\nΕίναι το συνηθέστερο χρώμα που συναντάμε στα σπίτια, ως η εύκολη λύση. Από πολλούς θεωρείται το ιδανικότερο χρώμα για να ξεμπερδεύουν από το μπελά και της επιλογής και των συνδυασμών. Λόγω της ουδετερότητάς του, δεν μπορεί κανείς να πει εύκολα για που είναι ιδανικό και που όχι. Σίγουρα χαρακτηρίζει την καθαριότητα, άρα συνειδητά είναι ιδανικό για το λουτρό και την κουζίνα. Πέρα από αυτά όμως, όταν συνδυαστεί με δυνατά χρώματα όπως το κόκκινο, το μωβ, ή το πορτοκαλί, βγάζει όλη τη θετική του ενέργεια, εξισορροπώντας παράλληλα τα χαρακτηριστικά των χρωμάτων που συνοδεύει. Προτιμήστε το λοιπόν συνοδευόμενο από ένα δυνατό χρώμα.


Απαγόρευαν στο Σκυλί τους να Ανεβαίνει πάνω στο Κρεβάτι. Δείτε την ΕΠΙΚΗ αντίδρασή του, μόλις το έπιασαν στα Πράσα! - Fanpage\n27 Εξωπραγματικές Φωτογραφίες που Τραβήχτηκαν το 2016 Καθηλώνοντας την Ανθρωπότητα. Η Τελευταία θα σας Κόψει την Ανάσα!\nΠάρκαρε παράνομα το Αυτοκίνητό της σε Αναπηρική Θέση. Αυτό όμως που έπαθε λίγα Λεπτά αργότερα θα της Μείνει Αξέχαστο!


Το «Εθνος» στο σημείο της επίθεσης στην Ουτρέχτη | Έθνος\nΚΟΣΜΟΣ 20.03.2019 10:21\nΗ δημοσιογράφος του Εθνους, Μαρία Ψαρά, βρέθηκε στο σημείο όπου πραγματοποιήθηκε η πολύνεκρη επίθεση, καταγράφοντας την εικόνα μιας πόλης που προσπαθεί να βρει απαντήσεις στο έγκλημα και ξανά το ρυθμό της\nΣτο σηµείωµα που άφησε µέσα στο κόκκινο αυτοκίνητο µάρκας Renault µε το οποίο έφτασε στο σηµείο της επίθεσης αναζητούν τα κίνητρα του δράστη της αιµατηρής επίθεσης στην Ουτρέχτη οι ολλανδικές Αρχές.\nΟι λέξεις που χρησιµοποίησε, ο τρόπος που έδρασε, αλλά και οι µαρτυρίες που έχει στη διάθεσή της η αστυνοµία της πόλης, δεν µπορούν να αποκλείσουν το ενδεχόµενο τροµοκρατικής επίθεσης. Για τον λόγο αυτό «όλα τα σενάρια διερευνώνται».\nΤην ίδια ώρα, η γραφική πόλη της Ολλανδίας προσπαθεί να ξαναβρεί τους ρυθµούς της. Πολύ κοντά στη στάση της 24ης Οκτωβρίου του τραµ, εκεί όπου άφησαν την τελευταία τους πνοή τρεις άνθρωποι και τραυµατίστηκαν πέντε ακόµη, κάτοικοι και περαστικοί άφηναν τουλίπες και άλλα λουλούδια για να δηλώσουν την αντίθεσή τους στον φανατισµό και στη µισαλλοδοξία. Ο 37χρονος πυροβολούσε στο ψαχνό.\nΟπως ανακοίνωσε η Αστυνοµία, οι τρεις νεκροί δεν είχαν καµία σχέση µαζί του. Πρόκειται για µια 19χρονη κοπέλα από την Αυστρία, που δούλευε ως σερβιτόρα σε ένα µπαρ της Ουτρέχτης, έναν 49χρονο Ολλανδό, πατέρα τριών παιδιών, που εργαζόταν ως προπονητής στην τοπική οµάδα, µε το όνοµα Ντέστο, και ένα τρίτο θύµα, τα στοιχεία του οποίου δεν έγιναν γνωστά.\nΟι Αρχές ανακοίνωσαν, επίσης, ότι τρεις ακόµη άνθρωποι είναι σοβαρά τραυµατίες: µια 20χρονη γυναίκα από την Ουτρέχτη, ένας 74χρονος άντρας από µια κοντινή πόλη και µια 21χρονη Νορβηγίδα. «Το τρίτο θύµα, του οποίου η ταυτότητα δεν ανακοινώνεται, είναι µια γυναίκα από την Τουρκία» λέει µε βεβαιότητα ένας γείτονας του 37χρονου Γκιοκµέν Τανίς, που ανακρίνεται από το βράδυ της ∆ευτέρας, οπότε και συνελήφθη, µαζί µε δύο ακόµη άτοµα. «Είναι η γυναίκα η οποία τον είχε κατηγορήσει για βιασµό» επιµένει.\nΑλλο δίκτυο της Ολλανδίας µεταδίδει… συνέντευξη της βιασθείσας, που περιγράφει πόσο φοβήθηκε όταν έµαθε ότι ο δράστης διέφυγε µετά την επίθεση – φοβήθηκε ότι θα έψαχνε να τη βρει.\nΑπό τη ∆ευτέρα που έγινε γνωστή η ταυτότητα του Τανίς, οι πληροφορίες είναι συγκεχυµένες και τα σενάρια που κυκλοφορούν πολλά. Οσοι τον γνωρίζουν τον ξέρουν από την παρουσία του στη γειτονιά – ο 37χρονος δεν είχε προσωπική σχέση µε κανέναν. Και οι Ελληνες που συχνάζουν σε κοινά καφέ µε τους τουρκικής καταγωγής θαµώνες τον θυµούνται ως ένα «προβληµατικό» άτοµο, µε πολλά «ζητήµατα», που επιτείνονταν από τη χρήση ναρκωτικών. Μοιάζει όλοι να θέλουν γρήγορα να «αποτινάξουν» από την πόλη τους το «στίγµα» της τροµοκρατίας, να µιλήσουν για «προσωπικά» προβλήµατα και να γυρίσουν σελίδα, ξεπερνώντας τη δύσκολη συγκυρία.\nΗ οσµή τροµοκρατίας, όµως, που αναδίδεται από όσα έγραψε ο δράστης στο σηµείωµα δεν το επιτρέπουν. Στο όνοµα του Αλλάχ Η ολλανδική εφηµερίδα «Telegraaf» υποστήριζε µε χθεσινό της δηµοσίευµα ότι ο 37χρονος Τούρκος στο σηµείωµα που άφησε στο αυτοκίνητο έγραφε ότι τα έκανε όλα στο όνοµα του Αλλάχ.\n«Πρόκειται για µια προβληµατική προσωπικότητα. Ναι, µπορεί. Ωστόσο, ο Μπρέντον Τάραντ στη Νέα Ζηλανδία δεν ήταν; Οι τζιχαντιστές που ανατινάσσουν τον εαυτό τους, ακόµη και ο πιλότος που έπεσε µε το αεροπλάνο του στους ∆ίδυµους Πύργους, είχαν σώας τας φρένας;» αναρωτιέται ένας πιο ψύχραιµος γείτονας του Τανίς. Και µάλλον έχει δίκιο.\nΕπουλώνουν τις πληγές\nΟι ολλανδικές Αρχές κάνουν ό,τι µπορούν για να µειώσουν το τραύµα που µπορεί να αφήσει η αιµατηρή επίθεση στην Ουτρέχτη. ∆ύο κέντρα υποστήριξης θυµάτων -και όχι µόνοστήθηκαν σε µηδενικό χρόνο στις παρυφές της γειτονιάς του περιστατικού. Περιστοιχίζονται από πολλά σχολεία µε µαθητές, πολλοί εκ των οποίων δεύτερης και τρίτης γενιάς µετανάστες. «Πρέπει να σώσουµε αυτά τα παιδιά, να τα εντάξουµε και να τα αγκαλιάσουµε» επιµένει η υπεύθυνη των κέντρων.\nΝέα Ζηλανδία: Εξουδετέρωση «πακέτου» και μία σύλληψη στο Κράιστσερτς\nΝέα Ζηλανδία: «Είμαστε συντετριμμένοι» λέει η οικογένεια του δράστη\nΖάκυνθος: 800 κιλά δυναμίτιδα εντοπίστηκαν σε αποθήκη


IT SECURITY PRO: Περιοδικό για το Business IT και την ασφάλεια πληροφοριών! Κακόβουλο λογισμικό που πραγματοποιεί απάτες με χρεώσεις παρακάμπτει τα φίλτρα προστασίας του Google Play Store | IT SECURITY PRO: Περιοδικό για το Business IT και την ασφάλεια πληροφοριών!\nΤο κακόβουλο λογισμικό, γνωστό ως Joker, προσαρμόζεται και κρύβεται στο αρχείο “essential information” που κάθε εφαρμογή Android πρέπει να διαθέτει και «εγγράφει» τους χρήστες σε premium υπηρεσίες χωρίς τη γνώση ή τη συγκατάθεσή τους.\nΗ Google αναφέρει για το κακόβουλο λογισμικό πως «χρησιμοποιεί σχεδόν κάθε τεχνική απόκρυψης για να μην εντοπίζεται»\nΤο κακόβουλο λογισμικό στοχεύει νόμιμες εφαρμογές όπως, για παράδειγμα, την εφαρμογή Flowers Wallpaper-HD Application\n11 «μολυσμένες» εφαρμογές αφαιρέθηκαν από το Play Store\nΟι ερευνητές ασφαλείας της Check Point αναφέρουν πως το Joker, το κακόβουλο λογισμικό που πραγματοποιεί απάτες χρεώνοντας τους χρήστες, συνεχίζει να παρακάμπτει τα φίλτρα προστασίας του Google Play Store. Το malware που εντοπίστηκε για πρώτη φορά το 2017, λειτουργεί ως spyware και ως premium dialer ενώ μπορεί να έχει πρόσβαση σε ειδοποιήσεις, να διαβάζει αλλά και να στέλνει SMS. Το Joker αξιοποιεί τις συγκεκριμένες δυνατότητες για να «εγγράφει» κρυφά τα θύματα σε premium υπηρεσίες. Η Google περιέγραψε το Joker ως μία από τις πιο επίμονες απειλές που αντιμετώπισε τα τελευταία χρόνια, δηλώνοντας ότι «χρησιμοποιεί σχεδόν κάθε τεχνική απόκρυψης για να μην εντοπίζεται».\nΟι ερευνητές ασφαλείας της Check Point εντόπισαν μια νέα μέθοδο που χρησιμοποιεί το συγκεκριμένο κακόβουλο λογισμικό. Αυτή τη φορά, το Joker κρύβει κακόβουλο κώδικα μέσα στο αρχείο “Android Manifest” μιας νόμιμης εφαρμογής. Στο root directory κάθε εφαρμογής πρέπει να εμφανίζεται πάντα ένα αρχείο Android Manifest. Το αρχείο manifest παρέχει στο σύστημα Android βασικές πληροφορίες για την εφαρμογή, τις οποίες πρέπει να διαθέτει το σύστημα προτού εκτελέσει οποιονδήποτε κώδικά της, όπως όνομα, εικονίδιο και δικαιώματα. Με αυτόν τον τρόπο, το κακόβουλο λογισμικό δεν χρειάζεται να έρθει σε επαφή με ένα server C&C (διακομιστή εντολών και ελέγχου), δηλαδή με έναν υπολογιστή που ελέγχεται από κάποιον εγκληματία στον κυβερνοχώρο. Οι συγκεκριμένοι servers χρησιμοποιούνται για την αποστολή εντολών σε συστήματα που έχουν παραβιαστεί από κακόβουλο λογισμικό, για τη λήψη του μέρους του κακόβουλου λογισμικού που στη συνέχεια εκτελεί την κακόβουλη ενέργεια.\nΔημιουργία payload. To Joker δημιουργεί εκ των προτέρων το payload, εισάγοντας το στο Android Manifest File.\nΠαράβλεψη φόρτωσης payload. Κατά τη διάρκεια της αξιολόγησης, το Joker δεν προσπαθεί να φορτώσει το κακόβουλο payload γεγονός που καθιστά πολύ πιο εύκολο το να παρακάμψει τα μέτρα/φίλτρα προστασίας του Google Play Store.\nΔιάδοση κακόβουλου λογισμικού. Μετά την περίοδο αξιολόγησης και αφού έχει εγκριθεί, η καμπάνια εκτελείται, και το payload “φορτώνεται”.\nΚαταργήστε την εγκατάσταση της μολυσμένης εφαρμογής από τη συσκευή\nΕλέγξτε τους λογαριασμούς κινητής τηλεφωνίας και πιστωτικών καρτών για να δείτε εάν έχετε εγγραφεί σε οποιαδήποτε συνδρομητική υπηρεσία και καταργήστε την εγγραφή εφόσον αυτό είναι δυνατόν\nΔιαβάστε περισσότερα στο Check Point Blog.\n«Ελλιπή τεχνικά μέτρα ασφάλειας σε ιστοτόπους δημόσιων φορέων»


Φθορά και εκφύλιση - Σύλλογος Ελλήνων Χειροπρακτών\nΣύλλογος Ελλήνων Χειροπρακτών\nΑίτηση έγγραφης νέου μέλους\nΤι είναι η Χειροπρακτική\nΗ συντήρηση της σπονδυλικής στήλης\nΦθορά και εκφύλιση\nΧειροπρακτική και αθλητισμός\nΦΘΟΡΑ ΚΑΙ ΕΚΦΥΛΙΣΗ\nΗ Χειροπρακτική δεν μπορεί να σταματήσει τη γήρανση, αλλά μπορεί να σας κάνει να νιώθετε πιο νέοι!\nΌπως η τερηδόνα στα δόντια, έτσι και η εκφύλιση των αρθρώσεων ξεκινάει χωρίς να την πάρουμε είδηση και εξελίσσεται αργά και σταθερά. Η φθορά που επέρχεται σταδιακά, καθώς προχωράει η ζωή, προκαλεί εναπόθεση νέου οστού στις αρθρώσεις, σε μια προσπάθεια του οργανισμού να δυναμώσει περιοχές που έχουν τραυματιστεί. Γενικά, η διαδικασία αυτή είναι αποτέλεσμα είτε κάποιου τραυματισμού είτε χρόνιων μικροτραυματισμών από επαναλαμβανόμενες δραστηριότητες. Η φθορά δεν γίνεται αντιληπτή από την αρχή και δεν νιώθουμε πόνο. Σταδιακά, όμως, η διαταραχή της κινητικότητας μιας φθαρμένης άρθρωσης οδηγεί σε φλεγμονή και πόνο.\nΑρθρίτις και πόνος\nΑρθριτικά, ρευματισμοί και άλατα είναι οι όροι που χρησιμοποιεί ο κόσμος για να περιγράψει την φθορά των αρθρώσεων. Οι ιατρικοί όροι που θα συναντήσετε είναι η εκφυλιστική αρθρίτιδα, η οστεοαρθρίτιδα ή η σπονδυλαρθρίτιδα. Όλοι αναφέρονται στην ίδια διαδικασία φθοράς και εκφύλισης, που μπορεί να συμβεί σε οποιαδήποτε άρθρωση του σώματος και μπορεί να προσβάλλει πολλές αρθρώσεις ταυτόχρονα. Η οστεοαρθρίτιδα χαρακτηρίζεται κυρίως από περιορισμό των κινήσεων και πόνο, αλλά διαφέρει από άλλες πιο σοβαρές μορφές αρθρίτιδας, όπως η ρευματοειδής αρθρίτιδα, που εκτός από πιο έντονο πόνο, δημιουργεί γρήγορη και πλήρη καταστροφή της άρθρωσης. Η Χειροπρακτική μπορεί να βοηθήσει, βελτιώνοντας την κινητικότητα και ανακουφίζοντας τον πόνο.\nΆλλες καταστάσεις που σχετίζονται με φθορά είτε από τραυματισμούς είτε από επαναλαμβανόμενες καταπονήσεις του σκελετού, στις οποίες μπορεί να βοηθήσει η Χειροπρακτική, είναι οι:\nΣύνδρομα υπερκαταπόνησης από επαναλαμβανόμενες δραστηριότητες, όπως αυτές που προκύπτουν στα χέρια από υπερβολική χρήση πληκτρολόγιου\nΜετριάζοντας τις επιπτώσεις\nΗ εκφύλιση των αρθρώσεων είναι μια διαδικασία που δεν μπορεί να αναστραφεί. Η Χειροπρακτική, με την εφαρμογή των κατάλληλων διορθωτικών χειρισμών, βελτιώνει τη λειτουργικότητα των μυών και των αρθρώσεων, μειώνοντας έτσι τη φλεγμονή και τον πόνο. Ο Χειροπράκτης έχει αρκετή εκπαίδευση και εμπειρία για να εκτιμήσει το βαθμό της αρθρίτιδας και την επίπτωσή της στην λειτουργικότητα του μυοσκελετικού σας συστήματος. Εκτός, όμως από τη συγκεκριμένη αγωγή, μπορεί να σας συμβουλεύσει σχετικά με κατάλληλες ασκήσεις, για το πως πρέπει να κάνετε κάποιες καθημερνές κινήσεις, για τη στάση σας και για το βάρος σας.\nΗ Χειροπρακτική βελτιώνει τη λειτουργικότητα του σώματος και έτσι σας βοηθάει να χαρείτε μια καλύτερη ποιότητα ζωής.\nΜήπως αρκεί να παίρνω παυσίπονα;\nΠολλοί, κυρίως ηλικιωμένοι ασθενείς, έχουν ανάγκη να παίρνουν ειδική φαρμακευτική αγωγή, προκειμένου να αντέξουν τους αρθρικούς τους πόνους. Η προσθήκη Χειροπρακτικής αγωγής, συμπληρωματικά, μπορεί σε κάποιες περιπτώσεις να βοηθήσει στο να περιοριστεί η χρήση παυσίπονων και αντιφλεγμονωδών φαρμάκων.\nΠώς μπορεί να βοηθήσει η Χειροπρακτική τις αρθρώσεις που έχουν ήδη εκφυλιστεί;\nΠολλές φορές η εκφύλιση των αρθρώσεων οφείλεται στο ότι οι γειτονικές αρθρώσεις υπολειτουργούν και δεν μοιράζονται το μερίδιο εργασίας που τους αναλογεί, με αποτέλεσμα να οδηγούν τις πρώτες σε πρόωρη φθορά. Με την Χειροπρακτική αγωγή αποκαθίσταται η σωστή λειτουργική συμπεριφορά των αρθρώσεων και ελαφρύνεται η υπερβολική τους καταπόνηση, προλαμβάνοντας έτσι την πρόωρη φθορά τους ή μειώνοντας το βαθμό της.\nΜπορεί η Χειροπρακτική να εφαρμοστεί σε άτομα με οστεοπόρωση;\nΗ οστεοπόρωση είναι μια πάθηση του μεταβολισμού των οστών, κατά την οποία μειώνεται η πυκνότητα της οστικής μάζας και τα οστά γίνονται πιο εύθραυστα. Εμφανίζεται πιο συχνά στις γυναίκες μετά την εμμηνόπαυση και γενικά στους ηλικιωμένους. Στα αρχικά της στάδια δεν εμφανίζει πόνους και η πιθανότητα καταγμάτων είναι μικρή. Οι Χειροπράκτες είναι σε θέση να τροποποιήσουν τις μεθόδους τους, λαμβάνοντας υπ’ όψιν τους το ενδεχόμενο της Οστεοπόρωσης, αλλά αν η κατάσταση είναι πολύ προχωρημένη, τελικά ίσως αυτό να μην είναι αρκετό για να τους επιτρέψει να εργαστούν. Πάντως, η διατήρηση της ευκαμψίας και του μυϊκού τόνου, που επιτυγχάνεται με την Χειροπρακτική, βελτιώνει την κίνησή σας, μειώνει τον κίνδυνο πτώσεων και σας επιτρέπει να ασκηθείτε πιο εύκολα.\nΤα άρθρα της επιστημονικής ομάδας του chiropractic.gr\n(Ευγενική χορηγία των κειμένων από το Βρετανικό Σύλλογο Χειροπρακτικής, BCA)\nΚαλώς ήλθατε στον επίσημο ιστότοπο του Συλλόγου Ελλήνων Χειροπρακτών\nΗ πρώτη επίσκεψη στον Χειροπράκτη\nΛίστα Μελών του Συλλόγου Ελλήνων Χειροπρακτών\nΤι σπουδές έχει ο Χειροπράκτης;\nΠαγκόσμια Ημέρα Σπονδυλικής Στήλης 2017\nΤο Άλφα και το Ωμέγα στην φροντίδα της σπονδυλικής στήλης\n© 1995 - 2022 Σύλλογος Ελλήνων Χειροπρακτών. Με την επιφύλαξη παντός δικαιώματος.\nΣχεδιάστηκε από N8 Solutions


μικρή κουζίνα: Χερίσια μακαρόνια-Χειροποίητα μακαρόνια Χίου\nVana June 11, 2009 at 1:23 AM\nΠροσπαθώ να θυμηθώ αν είναι αυτά τα ζυμαρικά που είχε παρουσιάσει ο Μαμαλάκης σε μια από τις εκπομπές του και τα έφτιαχνε με ένα λεπτό ξυλαράκι μια ωραία γιαγιά!\nΕυχαριστούμε πολύ πολύ για τη συνταγή!!!\nheart n soul June 11, 2009 at 2:54 AM\nεγώ πάντως θα πήγαινα μόνο σε γάμους που είναι έγκυος η νύφη για να φάω μακαρόνια, σιγά μη συμβιβαζόμουν με φιδέ!:)))\nelie June 11, 2009 at 8:29 AM\nΕίναι εντυπωσιακός ο τρόπος που τα φτιάχνουν, πράγματι. Από εκπομπή του Μαμαλάκη τα ξέρω κι εγώ.\nΜε απλή κόκκινη σαλτσούλα ή με ένα μεγαλοπρεπή κόκκορα κοκκινιστό... μμμμμ\nΕιρήνη June 11, 2009 at 10:24 AM\nΚαι εγώ στην εκπομπή του Μαμαλάκη θυμάμαι την γιαγιούλα που με εκπληκτική ταχύτητα και επιδεξιότητα έφτιαχνε τα ζυμαρικά. Ο μπαμπάς μου παρ΄ότι είχε μεγαλώσει στη Χίο δεν μας τα είχε αναφέρει ποτέ. Τώρα αν θα επιδοθώ στην παρασκευή τους? Ας μην δώσω υποσχέσεις που δεν πρόκειται να τηρήσω...\nΣτην σάλτσα ντομάτας για ζυμαρικά ταιριάζει πολύ και ο βασιλικός (αν είναι φρέσκος ακόμη καλύτερα, αλλά και ο ξερός κάνει καλή δουλίτσα).\nmia maria June 11, 2009 at 11:19 AM\nΠολύ ωραία τα χερίσια, και εγώ από το Μαμαλάκη τα έχω δει. Αλλά το να τα φτιάξω μάλλον δύσκολο το βλέπω! Θα πρέπει να τα ψάξω σε κανένα ειδικό μαγαζί αν μου δοθεί ευκαιρία!\nkiki June 11, 2009 at 11:59 AM\nΒανα, αν και δεν την έχω δει την εκπομπή, δεν αποκλείεται να τα έδειξε. Άλλωστε έχει γυρίσει όλη την Ελλάδα.\nΧαρτ! Κι εγώ μαζί σου!\nElie, άρα όντως την έδειξε και ο Μαμαλάκης. Συμφωνείτε όλες.\nΕιρήμη, ούτε κι εγώ ξέρω αν θα καταπιαστώ, αλλά δεν ξέρεις ποτέ!\nΤον βασιλικό δεν τον συμπαθώ στη γεύση, γι΄αυτό απουσιάζει :-)\nBig mama, αν είσαι στην Αθήνα, υπάρχουν τόσα ωραία μαγαζιά με τοπικά προϊόντα. Μπορείς να προμηθευτείς από κει!\nRena June 11, 2009 at 12:40 PM\nΜπράβο και στις δυο σας κορίτσια. Όντως αυτά τα ζυμαρικά τα είχε παρουσιάσει ο Μαμαλάκης. Και η γιαγιούλα ταχύτατη όπως είπαν τα κορίτσια. Μου άρεσαν πολύ τα λαογραφικά στοιχεία της συνταγής.\nΠλεκτο Εγκωμιο June 11, 2009 at 12:54 PM\nΚικίτσα τέλεια η συνταγή αλλα πιο τέλεια τα χερίσια μακαρόνια! Φαντάζομαι οτι θέλει πολύ χρόνο να τα φτιάξεις θελώ πολύ να τα φτιάξω και γω και θα το μεριμνήσω σύντομα! Φιλάκια πολλά πολλά!\nGiorgos Varvakis June 11, 2009 at 1:56 PM\nΚαλημέρα Κική!! Τα έχω φάει στη Χίο και ομολογώ ότι το φαγητό είχε φανταστική γεύση !!! Ά ρε τι μου θύμησες τώρα :)\nAmali June 11, 2009 at 2:11 PM\nαχ τι ωραία αυτά τα μακαρόνια....τα έχω φάει και εγώ στη Χίο!!!!!!!!!\nΥ.Γ. για κάποιο λόγο είχα πρβλμ και ένα μήνα τώρα δεν μπορούσα να μπω στο blog σου, πρέπει να αναπληρώσω το χαμένο χρόνο και τις τόσες λιχουδιές που έχασα!!!!!!!\nγαστεροπλήξ June 11, 2009 at 2:44 PM\nφτιάχνω και χερίσια Χίου, αλλά όπου κι αν δω μακαρόνι χειροποίητο, κολλάω, είμαι μακαρονού τι να κάνω; τη Χίο την λάτρεψα, ιδιαίτερα τους ανθρώπους της, πέρασα πολύ όμορφα στο νησί τους, είναι πολύ προκομένοι άνθρωποι, τα ντοματάκια τους μου έχουν μείνει αξέχαστα, από τις Χιώτισσες γιαγιάδες έμαθα πολλά\nΞανθή June 11, 2009 at 2:55 PM\nΈχω την εντύπωση ότι κάτι ανάλογο έφαγα στη Λήμνο σε μια από τις επισκέψεις μας σε ορεινό χωριό της, κι εκεί τα έφτιαχνε μια κυρία, συγκεκριμένα η μητέρα του ταβερνιάρη.\nΌμως με έβαλες στη σκέψη να φέρω σπάρτα κι αλεύρι από το χωριό και να τα φτιάξω!!\nNena June 11, 2009 at 4:21 PM\nΕίχα την τύχη να τα φάω στη Χίο, μόλις τα έφτιαξαν μαζί με καταπληκτικό κοκκινιστό καθώς κι έτσι για πρώτο, δικό τους μαστέλο ψητό. Πουθενά δεν βρήκα καλύτερα.\nralou June 11, 2009 at 4:47 PM\nΑχ αυτη η Χια γιαγιά του Μαμαλάκη!\nΒλέποντας την ήμουν σίγουρη πως θα τα έφτιαχνα και εγω εύκολα όσο και εκείνη.\nΔεν σου λέω Κική μου πόσο δύσκολο ήταν και πόσο μου απέτυχαν γιατί έχεις γίνει κοινωνός των μαγειρικών μου αποτυχιών τελευταία και ας μην εκτεθω περισσότερο.\nΑντ αυτών έφτιαξα με την ζύμη μικρά αυτάκια που έβρασαν μια χαρά και τα φάγαμε με φρέσκια ντοματα ψιλοκομμένη ωμή, μαζί με φέτα, σαν σαλάτα.\nΝοστιμότατα ήτανε βέβαια, αλλα χερισια μακαρόνια δεν τα έλεγες...!\nscalidi June 11, 2009 at 6:00 PM\nΕνδιαφέρον. Η δική μου η γιαγιά έφτιαχνε "γκόγκες", φρέσκα ζυμαρικά της ώρας που τα έβραζε αμέσως μόλις τα έφτιαχνε, σαν σαλιγκαράκια ήταν το σχήμα τους -κάτι σαν νωπό νιόκι, τώρα που το σκέφτομαι- και τα ζεμάτιζε με βούτυρο στο σερβίρισμα. Αυστηρά χωρίς σάλτσα τρώγονταν, γιατί ήταν ήδη πολύ βαριά -και νόστιμα- από μόνα τους... Μακαρονού κι εγώ και το πληρώνω μια ζωή με δίαιτες, ψητά κοτόπουλα και τόνους τόννους ;)))))\nΝίκη June 11, 2009 at 6:10 PM\nΜΜΜ τι νοστιμιά είναι... έχω τρέλα με τα χειροποίητα ζυμαρικά.... Ευχαριστούμε για την συνταγή!!\nΑγγελικη Ν June 11, 2009 at 8:12 PM\nΠω πω τρομερό να ξέρει όλο το χωριό στο γάμο σου, αν είσαι γονιμοποιημένη ή όχι! Και να μη ξέρεις τι είναι το σωστό!\nΠρέπει να είναι πεντανόσιμα!\nBetty's Cuisine June 11, 2009 at 8:22 PM\nΔεν είχα την τύχη να τα δοκιμάσω αλλά είμαι σίγουρη ότι είναι εξαιρετικά - είμαι μακαρονού εξάλλου και πάντα κάτι τέτοιες συνταγές με ενθουσιάζουν! Πολύ ωραία ανάρτιση, μπράβο!!!\nΜαριλένα June 11, 2009 at 9:48 PM\nKική, πολύ νόστιμα φαίνονται!\nαν τα βρω θα τα ..αγοράσω, γιατι για να τα φτιάξω, δε με βλεπω.\nκαλό βραδυ :))\nΛίνα June 11, 2009 at 9:49 PM\nΔεν έχω δοκιμάσει ποτέ τέτοια μακαρόνια, ούτε τα έχω ακούσει κιόλας για να είμαι ειλικρινείς. Αλλά μιας και είμαι μακαρονού, θα τα φτιάξω σύντομα. Πως έτσι θα το αφήσω να περάσει αυτό!!!!!\nΔημιουργία June 11, 2009 at 10:08 PM\nΤα χειροποιητα μακαρονια εχουν αλλη χαρη.Στο χωριο του καλου μου φτιαχνουν τα πλαστα μακαρονια,η ζυμη ειναι ιδια με τα χερισια, τα σερβιρουν ασπρα με τριμμενο πικαντικο τυρι.\nkiki June 11, 2009 at 10:41 PM\nΡένα , ευχαριστουύμε!\nΠλεκτό Εγκώμιο , ομολογώ ότι μου μπήκε κι εμένα η ιδέα να τα φτιάξω!\nΓιώργο , γευστικές αναμνήσεις τις λέω αυτές! :-)\nΑμαλί καλώς τηνε. Μην ανησυχείς, σου έχουμε κρατήσει τη θέση!\nΓαστεροπλήξ έχεις μια άνεση με τα μακαρόνια και τη θαυμάζω. Στη Χίο δεν έχω πάει δυστυχώς...\nΞανθή , νόμιζα ότι εδώ δεν έχουμε σπάρτο μέχρι που το είδα σε φωτό. Κοντά στο σπίτι μου έχει πολλά, οπότε μένει να το πάρω απόφαση και να δοκιμάσω...\nΝένα τυχερή ησουν! Φιλάκια!\nΡαλού , θα δοκιμάσω κι εγώ. Με τόσα που είπαμε μου μπήκε η ιδέα!\nΑχ Σταυρούλα μου κι εγώ με τους τόνους τους τόνους...\nkiki June 11, 2009 at 10:45 PM\nmama κι εμένα μου αρέσουν τα χειροποίητα!\nΑγγελική, το ίδιο σκέφτηκα κι εγώ την πρώτη στιγμή που το διάβασα!\nΜπέττυ , ευχαριστώ!\nΜαριλένα , εσυ είσαι δηλωμένη μακαρονού!\nΛίνα , ούτε εγώ είχα δοκιμάσει!\nΔημιουργία , όντως έχουν άλλη χαρη τα φτιαχτά...\nH.Constantinos June 11, 2009 at 11:06 PM\nΠανεύκολη, απλούστατη συνταγή, θα την δοκιμάσω!\nΟύτες τρεις μέρες και τρεις νύχτες δεν θέλει!\nΜου αρέσει πολύ να μαθαίνω για τις παραδοσιακές συνταγές της πατρίδας μας γενικότερα.\nΕλπίζω πως θα σύντομα θα βρω χρόνο για να προσπαθήσω να τα φτιάξω αυτά τα μακαρόνια!\nΙωάννα June 12, 2009 at 12:41 PM\nΝα 'μαι και από δωωω! Κατά τον σύζυγο, η τέχνη της μαγειρικής είναι το αδύνατο σημείο μου, εγώ βέβαια διαφωνώ κάθετα. Τα καταφέρνω μια χαρά, αρκεί η συνταγή να μη περιλαμβάνει αλεύρι. Οποιοδήποτε μακαρόνι μου αρέσει, αρκεί η σάλτσα να είναι κόκκινη. (Ποίος ζακυνθινός μπορεί χωρίς σάλτσα ντομάτας;) Ονειρεύομαι μακαρόνια με...κιμά διότι αυτός ο μεροληπτικός υπέρ της μαμάς του, κριτής μου, αντιπαθεί τις σάλτσες και το κρέας, προτιμά νερόβραστα φαγητά -νοσοκομείου, τα λέω εγώ. Σε χιώτικο γάμο θα ευχόταν η νύφη να είναι παρθένα για να έχει σίγουρο το φιδέ.\nΠαρότι με τα αλεύρια δεν τα πάω καλά, σκέφτομαι άμα τη αφίξει μου στα πάτρια εδάφη, να μυήσω τα τέκνα στη τέχνη της μαγειρικής και να προσπαθήσουμε να φτιάξουμε μακαρόνια με το καλαμάκι, αφού φάμε πρώτα τα σουβλάκια, βεβαίως, ώστε να μη μείνουμε νηστικοί, αν το όλο εγχείρημα καταλήξει σε αλευρόκολλα!\nΣε προηγούμενο ποστ, είδα κάτι σύκα. Κική άσε και κάνα μπάλο να γουρμάσει, μπας και φάει κάνας χριστιανός. Από την άλλη, σκέφτομαι, πόσο θα λιγκούρευα, αν τα φωτογράφιζες γούρμα για φάγωμα....και θα σε μισούσα γι αυτό το μαρτύριο να'σαι σίγουρη. :-)\nwitchofdaffodils June 12, 2009 at 4:13 PM\nΩ, τέλειο! Απλά τέλειο.\nΑν και οι απλούστερες συνταγές ειναι και οι πιο δύσκολες γιατι θέλουν καλή πρωτη ύλη και προπάντων μαστοριά.\nδεσποιναριον June 12, 2009 at 6:31 PM\nΠαραθεριζω καθε καλοκαιρι στο νησι και μαλιστα στο εξοχικο στη Λαγκαδα. Οχι μονο εχω παρευρεθει στα πανηγυρια, οχι μονο τα εχω φαει επανηλειμμενα αλλα πιστευω οτι ειναι μεσα στην απλοτητα του ενα απο τα πιο νοστιμα φαγητα. Για τους παραθεριστες, τα μακαρονια αυτα σερβιρονταο καθημερινα στο χωριο Πιτυους στην ταβερνα του Μακελλου. Δε τα φιαχνουν ολα τα μαγαζια λογω πολυπλοκοτητας.\nkiki June 12, 2009 at 8:58 PM\nΚωνσταντίνε, καλέ ναι! Piece of cake!\nΈνδειξη ζωής κι εμένα μ΄αρέσει γι' αυτό κι εγώ θα προσπαθήσω! Το αποφάσισα!\nΙωάννα καλή μου, εγώ πάλι με τα αλεύρια έχω έρωτα. Προτείνω να φτιάξουμε μαζί τα χιώτικα, τι λές; Χαχα! Άκου όμως. Νόμιζα πως εμείς εδώ δεν έχουμε σπάρτο. Αμ δε! Το Ακλρωτήρι είναι γιομάτο. Έκοψα 2 κλωνιά να δοκιμάσω το σκ να φτιάξω μακαρόνια. Ε και πετύχουνε... Ε και πετύχουνε.. λέω...!\nΜαγισσούλι μου, συμφωνώ απόλυτα! Σμακ!\nΔεσποινάκι είσαι τυχερή που τα γεύεσαι εκεί. Εγώ δεν έχω πάει αλλά πολύ θα ήθελα!\nΣΜΑΡΩ June 12, 2009 at 10:07 PM\nΤι νόστιμο πιάτο! Και τι ωραία παρουσίαση! Στη Χίο βρέθηκα για διακοπές πριν λίγα χρόνια,μοσχοβολάει αυτό το νησί από τη μαστίχα και τα εσπεριδοειδή τους!!Και είναι τόσο εφευρετικοί στις μαγειρικές τους!!!\nΔιονύσης Μάνεσης June 12, 2009 at 11:54 PM\nΚαι να πω ότι δεν έχω πάει στη βόρεια Χίο..Και να πω ότι δε μ' αρέσουν τα μακαρόνια..Και να πω ότι δεν πηγαίνω τακτικά σε μαγαζί με χιώτικα προϊόντα!..\n...να πω επίσης ότι δεν είχα ιδέα για τα σπαρτομακάρουνα!\nΆγια μου έβαλες την ιδέα!!\nάλλη Αγγελική June 13, 2009 at 2:21 AM\nΑυτό το άτιμο το Δεσποινάριον ξέρει από τέτοια μακαρόνια! Από πρώτο χέρι, στο παλιοκόριτσο!\nΜια φορά πήγα στα μέρη της, αλλά δε μου κάτσανε τα "χερίσια", γαμώ το!\nΚική, σε παρακαλώ, συμμαζέψου! Με κολάζεις και το κρίμα στο λαιμό σου...\nkiki June 13, 2009 at 9:23 PM\nΣμάρω, καλωσήρθες! Ευχαριστώ! Πολύ θα ήθελα να πάω κι εγώ μια φορά στη Χίο για να δω όλα αυτά που λες από κοντά! Ειδικά τα μαστιχόδεντρα!\nΔιονύση πάρε μια φορά να τα δοκιμάσεις με σαλτσα ντομάτας ή με σκέτο τυράκι!\nΆλλη Αγγελικούλα, δεν σου έκατσαν ε; Κρίμα...Εγώ πάλι, όπως είδες δεν βαστήχτηκα. Τα έφτιαξα!\nάλλη Αγγελική June 14, 2009 at 12:12 AM\nΔεν μπορώ να ... ξεγουρλώσω τα μάτια μου!!!!!!!!!!!!!\n(και το γράφω εδώ, μια και δεν παίρνει σχόλια το ποστ)\nΔεν το πιστεύω ότι τα έφτιαξες, θηρίο!!!!\nkiki June 14, 2009 at 12:51 AM\nΟρέ γιατί δεν παιρνει το σχόλιο δίπλα; Άλλο κι αυτό! Τα έφτιαξα καλέ! Να δω τώρα από γεύση τι θα λένε!\nΕΛΕΝΑ June 14, 2009 at 3:17 AM\nΒλέποντας τα βιντεάκια μου φαίνεται εύκολο να το δοκιμάσω, τώρα αν στην πράξη με παιδέψουν .... θα δεέξει!!\nΚαλό Σου Κου!!\nkiki June 15, 2009 at 2:21 PM\nΕλενα, ευχαριστώ! Καλή εβδομάδα!\nChios on Line June 16, 2009 at 10:08 AM\nΝα ‘μαι κι εγώ!!\nΕπέστρεψα από την διήμερη άδεια μου και τι βλέπω η αγνή, αθώα, νησιωτοπούλα;;;;;;;\nΈως και σπάρτους βρήκες καλέ;;;\nΝα κανονίσεις το ταξίδι στη Χίο θα σε μαγέψει.\nΆσε που θα πάρει η φωτογραφική σου μηχανή φωτιά.\nΠιστεύω να καταφέρω να είμαι κάτω αρχές Αυγούστου που θα είναι η έκθεση Αγροτουρισμού και τότε περίμενε δεματάκι…\nΔεσποινάριο στη Λαγκάδα πηγαίνεις κάθε καλοκαίρι; Και ποιανού είσαι εσύ κοπέλα μου;;;;; Διότι γνωρίζω το μισό χωριό, από συμμαθήτριες θες, από κουμπάρες θες, από φίλες-αδελφές θες. Και κάθε καλοκαίρι θα την κάνω την βόλτα μου από τα μέρη σας.\nΣας φιλώ αμφιμαγούλως\nkiki June 16, 2009 at 4:44 PM\nΧια μου γύρισες; Είδες που τα έτιαξα κιόλας; Ούτε χιώτισσα να ήμουνα! Και σπάρτα και όλα τα καλά!\nΜακάρι να πήγαινα μια βολτούλα στη Χίο!\nΤη Δέσποινα, ρώτα τη σε πρώτη ευκαιρία στο μπλογκ της. Θα σου απαντήσει και μπορεί να βρεθείτε και γνωστές!\nΦιλάκια πολλά Χια μου γλυκιά!\nΝατασα February 21, 2011 at 1:23 PM\nΘα τα δοκιμασω οπωσδηποτε αλλα με μαυρο αλευρι( η Χια ας μας πει αν το εχει δοκιμασει ποτε!Πραγματικα τρελαινομαι για οτιδηποτε φτιαχνουμε με τα χερακια μας και διατηρουμε την παραδοση μας που τεινει να ξεχαστει!Αυτο θα μπορουσε να γινει ισως και επαγγελμα για ατομα οπως η Χια διοτι νομιζω οι τουριστες ενδιαφερονται να αγορασουν διαφορα καλουδια του τοπου που επισκεφτονται.\nkiki February 22, 2011 at 9:04 PM\nΝατάσα δεν ξέρω πώς θα βγουν με αλεύρι ολικής. Αν τα κάνεις πες μας! Συμφωνώ για όσα λες περί παράδοσης...\nκαλητερα να πας στον Πειραια καπου κοντα στην Γουναρη ειναι εκειτο chios chop εχει χερισια μακαρονια που φτιαχνονται στην χιο με τον παραδοσιακο τροπο και στελνονται στον πειραια κατεψυγμενα.δοκιμαστε τα δεν θα χασετε


Επεισόδιο σημειώθηκε, πριν από λίγο, στον σταθμό του ηλεκτρικού στο Θησείο, όταν σύμφωνα με τις πρώτες πληροφορίες ομάδα ατόμων άνοιξε έναν πυροσβεστήρα, ενώ χτύπησαν και ένα άτομο.\nΚ. Μητσοτάκης: Δεν υπάρχουν περιθώρια για χαμένες ψήφους\nΓια μία νέα σελίδα στη χώρα μετά τις εκλογές της 7ης Ιουλίου, έκανε λόγο ο πρόεδρος της Νέας Δημοκρατίας, Κυριάκος Μητσοτάκης, μιλώντας στην κεντρική προεκλογική ομιλία του κόμματος στο Θησείο.\nΟ Αλέξης Τσίπρας επέστρεψε! Στο προσκήνιο η ασφάλεια των πολιτών\nΗ… επιστροφή του Αλέξη Τσίπρα συντελέστηκε χθες, στο Θησείο.\nΠροεκλογική ομιλία στο Θησείο θα πραγματοποιήσει την Τρίτη ο Αλ. Τσίπρας\nΤην ερχόμενη Τρίτη στις 20.00, στην πλατεία Ασωμάτων στο Θησείο (σταθμός ΗΣΑΠ), θα πραγματοποιηθεί ομιλία του Πρωθυπουργού και Προέδρου του ΣΥΡΙΖΑ, Αλέξη Τσίπρα, στο πλαίσιο της προεκλογικής εκστρατείας για τις εθνικές εκλογές της 7ης Ιουλίου.\nΒρέθηκε πτώμα άνδρα με τραύμα στο κεφάλι στο Θησείο\nΝεκρός εντοπίστηκε σήμερα ένας άνδρας, αγνώστου μέχρι στιγμής ηλικίας και ταυτότητας, κοντά στον σταθμό ΗΣΑΠ, στο Θησείο.


Σαπούνι διάφανο - άχρωμο 1 Kg. Για την κατασκευή υψηλής ποιότητας σαπουνιών. Περιέχει γλυκερίνη που φροντίζει το δέρμα. Απο φυτική βάση. Τουλάχιστον 98% βιοδιασπώμενη.\nΚωδικός Paco: 5300169\nΣαπούνι διάφανο - άχρωμο 1 Kg.\nΓια την κατασκευή υψηλής ποιότητας σαπουνιών.\nΠεριέχει γλυκερίνη που φροντίζει το δέρμα.\nΑπο φυτική βάση.\nΤουλάχιστον 98% βιοδιασπώμενη.


Τσεχική Δημοκρατία Πράγα - Δρέσδη - Κάρλοβυ Βάρυ - Κούτνα Χόρα Δεκέμβρης 2014 | Page 3 | Travelstories\nΤσεχική Δημοκρατία Πράγα - Δρέσδη - Κάρλοβυ Βάρυ - Κούτνα Χόρα Δεκέμβρης 2014\nΤο καλοκαίρι πήγα απο Δρέσδη Πράγα με λεωφορείο. https://bustickets.studentagency.eu/?3\nΣίγουρα θα υπάρχουν και άλλες εταιρίες λεωφορείων. Λίγότερο απο 2 ώρες έκανε για να φτάσουμε. Πηγαινε έλα περιπου 50 ευρω τα 2 ατομα.\nΚαλησπερα. Τα ειχες κλεισει απο το ιντερνετ η απο εκει? Και ποσο νωριτερα? Ευχαριστω\nΚαλησπερα. Ετοιμαζομαι κι εγω για Πραγα 12-16 Δεκεμβρη! Ας ελπισουμε οτι θα εχει ηλιολουστες μερες ή τουλαχιστον μη βροχερες! Σκεφτομουν για μονοημερη στη Δρεσδη στις 13 με τρενο. Οσες σελιδες βρισκω στο ιντερνετ για να κλεισω εισητιρια ειναι πανακριβες σε σχεση με αυτα που εχω ακουσει απο το να τα κλεισω στην Πραγα. Ξερετε κατι σχετικα με αυτο;\nΔρέσδη είχα πάει και εγώ με λεωφορείο (δεν ξέρω αν είναι όλα...αλλά δεν είχαν καμία σχέση με τα δικά μας λεωφορεία,, πολύ καλύτερα)....περίπου 2 ώρες και τα εισιτήρια τα έκλεισα εκεί στο κεντρικό σταθμό την προηγούμενη του ταξιδιού. Αν θυμάμαι το κόστος γύρω στα 30 ευρώ το άτομο.\nΤά έκλεισα απο το ιντερνετ 2 μηνες πριν.\nΓια τρένο δες εδώ: https://www.cd.cz/en/\nΓεια σας! Ευχαριστώ πολύ για τις διαφωτιστικές πληροφορίες! Θα παω Πράγα 18-23/12 και θα ήθελα να ρωτήσω σχετικά με την κρουαζιέρα στον Μόλδαβα. Αν ξέρει κάποιος να μου πει από που να την κλείσω. Επίσης κάπου είδα ότι υπάρχουν διαφορετικής διάρκειας κρουαζιέρες και με φαγητό κάποιες. Ευχαριστώ!!\nΛοιπόν εγώ με την κοπέλα μου δεν πήγαμε την κρουαζιέρα γιατί το θεωρήσαμε περιττό αλλά κάναμε την ίδια βόλτα με τα πόδια κατά μήκος της όχθης! Κατά τη γνώμη μου πας εκεί και διαλέγεις όποια κρουαζιέρα σου αρέσει πιο πολύ! Σε όλες το ίδιο βλέπεις απλά κάποιες σου προσφέρουν ποτό ή φαγητό και άλλες προσφέρουν και ζωντανή μουσική! Κατά κύριο λόγο τζάζ... Οπότε διαλέγεις και παίρνεις!\nΚαλησπέρα, θα πάω Πράγα τέλη Φεβρουαρίου, τελικά συνάλλαγμα που αξίζει να κάνουμε?(έχω μια διαφωνια με το φίλο μου, διαβάζοντας τις ιστορίες σας κατέληξα ότι είναι να πάμε σε ανταλλακτήριο αλλά δεν θέλει) θα μείνουμε στο grand majestic plaza πολύ κοντά στο Palladium.\nΓιατί να μη θέλει;Τι έχει το ανταλλακτήριο;\nReactions: Vagelis V. and greco\nΣυμβουλή μου,μην κάνετε κανένα αστείο και τα αλλάξετε σε τράπεζα ή σε ατμ ή στο αεροδρόμιο! Παίζουν πολύ μεγάλες διαφορές! Τα ανταλλακτήρια είναι μια χαρά,ασφαλέστατα και με απόδειξη και με όλα. Κανονική επιχείρηση είναι εξάλλου, απλά δεν βγάζει τόσο κέρδος όσο οι τράπεζες!\nOnline τώρα: 105 (Μέλη: 9, Επισκέπτες: 96)


Αuto Planet Stars: Η ανατρεπτική πρόταση για να κινούνται τα φορτηγά σαν… τρόλεϊ -Βίντεο.\nΗ ανατρεπτική πρόταση για να κινούνται τα φορτηγά σαν… τρόλεϊ -Βίντεο.\nΤα φορτηγά παραμένουν μια από τις βασικές πηγές εκπομπής ρύπων στην ατμόσφαιρα και ο περιορισμός της πετρελαιοκίνησής τους είναι το μεγάλο ζητούμενο αν θέλουμε να βελτιώσουμε την ποιότητα ζωής στην πόλη.\nΚι ενώ τα ηλεκτρικά φορτηγά θα είχαν όλα τα πλεονεκτήματα του ηλεκτρικού αυτοκινήτου, η τροφοδοσία τους με μια απλή μπαταρία μόνο εύκολη και πρακτική λύση δεν είναι.\nΚι έτσι οι μηχανικοί στρέφονται πια σε παλιότερες ιδέες, τουλάχιστον ενός αιώνα, για να κάνουν τα φορτηγά πιο «πράσινα»: να γεμίσουν τους δρόμους με ηλεκτρικά καλώδια!\nΗ Siemens λοιπόν, περισσότερο γνωστή στον κόσμο των μεταφορών για τα τρένα της, σε συνεργασία με τη Scania ανέπτυξαν ένα υβριδικό ηλεκτρικό φορτηγό που παίρνει την ενέργειά του από καλώδια πάνω από τον δρόμο, σαν σωστό τρόλεϊ δηλαδή.\nΈνα κομμάτι σουηδικού αυτοκινητοδρόμου έχει ήδη στρωθεί με καλώδια για τις δοκιμές, την ίδια ώρα που συνεργεία περνούν καλώδια και σε δύο αυτοκινητόδρομους του Λος Άντζελες των ΗΠΑ, για να επεκταθούν κάποια στιγμή τα πειράματα.\nΠαρά το γεγονός ότι η ιδέα μοιάζει παράξενη, έχει μερικά ευδιάκριτα πλεονεκτήματα. Οι ειδικοί εκτιμούν ότι η ποσότητα των φορτίων που μεταφέρονται από τον δρόμο θα αυξηθεί κατά 200% μέχρι το 2050, κάτι που θα επιδεινώσει τον αντίκτυπό των φορτηγών στο περιβάλλον και τη μόλυνση της ατμόσφαιρας.\nΗ καθαρότερη ηλεκτροκίνηση μπορεί να λύσει κάποια από τα θέματα αυτά: «Αυτά τα φορτηγά είναι πολύ βαριά και χρειάζονται σημαντικές ποσότητες ενέργειας, κάτι που δεν είναι ακόμα διαθέσιμο με την τεχνολογία των μπαταριών», λέει χαρακτηριστικά ο Stefan Goeller, επικεφαλής της σχετικής πρωτοβουλίας της Siemens.\nΟι δύο εταιρίες πιστεύουν πως αυτό το μοτίβο μεταφορών θα αποδειχθεί ιδιαιτέρως χρήσιμο εκεί που λαμβάνουν χώρα συχνότατα δρομολόγια φορτηγών, όπως στα λιμάνια και τα αεροδρόμια, αποφορτίζοντας καθοριστικά τη ρύπανση.\nΑν θα προκριθεί τελικά ως λύση, αυτό μέλλει να φανεί…\nSiemens ηλεκτροκινηση φορτηγο\nΑναρτήθηκε από Panos Antypas στις 4/03/2017 09:29:00 π.μ.


Αφαίρεση ιού Cerber 3.0\nαπό Julie Splinters - - 2016-09-27 | Τύπος: Ιός τύπου Ransomware\nΟδηγός Απεγκατάστασης του ιού Cerber 3.0\nΟ ιός Cerber 3.0 είναι γεγονός και γίνεται μια ολοένα μεγαλύτερη διαδικτυακή απειλή\nΠώς μπορώ να διαγράψω ολοκληρωτικά το συγκεκριμένο ιό?\nΤι είναι το Ιός Cerber 3.0 ransomware?\nΟι δημιουργοί του ιού Cerber virus φαίνεται πως δουλεύουν ακατάπαυστα το τελευταίο διάστημα, καθώς μια νέα έκδοση του ιού ‘πλημμύρισε’ το διαδίκτυο και μολύνει συστήματα υπολογιστών με ταχύτατους ρυθμούς. Ο ιός Cerber 3.0 virus έχει κυκλοφορήσει κι αναμένεται να μας απασχολήσει για πολύ καιρό!\nΌλες οι ενδείξεις καταλήγουν στο ίδιο συμπέρασμα – πρόκειται για μια από τις πλέον προηγμένες και καταστροφικές κυβερνο-απειλές κρυπτογράφησης αρχείων που έχουν κυκλοφορήσει! Από ό,τι φαίνεται, ο συγκεκριμένος ιός το έχει πάει σε άλλο επίπεδο και δυστυχώς, προς το παρόν, φαίνεται πως οι ειδικοί σε θέματα διαδικτυακής ασφάλειας συστημάτων δεν έχουν να επιδείξουν κάποια λύση ή αποτελεσματική αντιμετώπιση, καθώς ο ιός επιστρέφει πολύ τακτικά με νέες ακόμα πιο προηγμένες εκδόσεις!\nΠάντως, εάν ο ιός Cerber 3.0 διείσδυσε στον υπολογιστή σου, δε χρειάζεται να πανικοβάλλεσαι. Μπορείς να τον αφαιρέσεις ολοκληρωτικά. Δυστυχώς, η συνολική ανάκτηση των μπλοκαρισμένων δεδομένων είναι δύσκολη υπόθεση και τις περισσότερες φορές δεν είναι δυνατή παρά μερική ανάκτηση των δεδομένων!\nΑξίζει να σημειωθεί ότι η συγκεκριμένη έκδοση του ιού ransomware αποτελεί μια από τις πλέον περίπλοκες περιπτώσεις ιών ransomware! Έως ότου κυκλοφορήσει κάποιο αξιόπιστο λογισμικό αποκρυπτογράφησης του συγκεκριμένου ιού, καλό είναι να μάθεις περισσότερες πληροφορίες σχετικά με το πως καταφέρνει κι εξαπλώνεται διαδικτυακά, τι προβλήματα μπορεί να δημιουργήσει, πως μπορείς να προφυλάξεις το σύστημα του υπολογιστή σου από δυνητική διείσδυσή του, αλλά και πως μπορείς να τον αφαιρέσεις ολοκληρωτικά! Μάλιστα, στο τέλος του άρθρου θα βρεις αναλυτικές οδηγίες για την ολοκληρωτική αφαίρεση του ιού Cerber 3.0 που ετοίμασε η ομάδα των ειδικών μας. Για την αποτελεσματική, γρήγορη, ασφαλή αφαίρεση του ιού κι άλλων επικίνδυνων κυβερνο-απειλών, προτείνουμε να κατεβάσεις το εξαίρετο και πολυδοκιμασμένο ReimageIntego.\nΕάν δε γνωρίζεις για το πως κατάφερε ο ιός Cerber να εξελιχθεί, τότε καλό είναι να γνωρίζει τα εξής στοιχεία. Ο ιός Cerber ransomware ξεκίνησε ως ένας κοινός ιός κρυπτογράφησης αρχείων. Στην αρχή, στόχευε ορισμένες περιοχές και απαιτούνταν επανεκκίνηση του συστήματος-στόχου για να ενεργοποιηθεί ο ιός.\nΜε το πέρας του χρόνου, κυκλοφόρησε η πρώτη αναβάθμισή του, ο ιός Cerber 2.0. Μόλις κατάφερνε να διεισδύσει στο σύστημα-στόχο ο ιός, προχωρούσε σε κρυπτογράφηση των αρχείων που βρίσκονταν αποθηκευμένα εκεί, τα μολυσμένα αρχεία αποκτούσαν επέκταση .vma, και μπλοκάρονταν η πρόσβαση του χρήστη. Μόλις ολοκληρώνονταν η κρυπτογράφηση, αρχείο με γυναικεία φωνή ενημέρωνε τον χρήστη-θύμα ότι τα αρχεία του κρυπτογραφήθηκαν και μπλοκαρίστηκε η πρόσβασή του σε αυτά.\nΑργότερα, το malware αναβαθμίστηκε ακόμα μια φορά! Εάν ο χρήστης-θύμα αρνούνταν να πληρώσει τα λύτρα ο ιός συνέδεε το σύστημα-στόχο σε κακόβουλο δίκτυο τύπου botnet.\nΟ ιός Cerber 2.0 αποτελεί σοβαρή διαδικτυακή απειλή εδώ κι αρκετό καιρό. Το τελευταίο διάστημα υπήρξαν πολλές φήμες ότι βρίσκεται στα σκαριά κι άλλη μια νέα έκδοση του ιού. Αξίζει να σημειωθεί ότι ο ιός Cerber 2.0 ransomware είχε ως κύριο χαρακτηριστικό ότι πρόσθετε στα αρχεία που κρυπτογραφούσε, την επέκταση .cerber2. Από την άλλη, ο ιός Cerber 3.0 προσθέτει στα αρχεία που κρυπτογραφεί, την επέκταση .cerber3.\nΠλέον, ο ιός κακόβουλων επεκτάσεων .cerber3 είναι μια πραγματική απειλή και όχι ένα απλό σενάριο. Το συγκεκριμένο αναβαθμισμένο malware δεν παρουσιάζει τις οδηγίες ανάκτησης δεδομένων σε αρχείο με τίτλο #DECRYPT MY FILES #.txt, αλλά σε αρχείο με τίτλο # HELP DECRYPT #.txt. Επιπρόσθετα, ο αναβαθμισμένος ιός χρησιμοποιεί ICMP πακέτα (πρόκειται για μηνύματα σφάλματος). Στην περίπτωση που ο ιός Cerber 3.0 ransomware καταφέρει να καταλάβει τον έλεγχο του λειτουργικού συστήματος του υπολογιστή σου, θα αρχίσουν να σου εμφανίζονται πολλά μηνύματα σφάλματος.\nΌσον αφορά τη διαδικτυακή του εξάπλωση, ο ιός Cerber 3.0 ransomware ακολουθεί τον παραδοσιακό του τρόπο. Εξαπλώνεται μέσω spam emails. Οι hackers έχουν εξελίξει τις παραπλανητικές τους μεθόδους και τα scams που αποστέλουν σε χρήστες-θύματα σχετίζονται κυρίως με επιστροφές φόρου, έγγραφα παραλαβής εμπορευμάτων, έγγραφα που σχετίζονται με εταιρείες τηλεπικοινωνιών, κλπ. Μοιάζουν πολύ πειστικά. Όμως, η λήψη τέτοιου είδους emails θα πρέπει να σε βάλει σε σκέψεις. Το καλύτερο θα ήταν να επικοινωνήσεις απευθείας με τον αποστολέα που εμφανίζεται σε ένα τέτοιο email ώστε να διασταυρώσεις ότι όντως στάλθηκε από το συγκεκριμένο αποστολέα.\nΕάν ένα τέτοιο email είναι κακόβουλο, και κάνεις το λάθος να κλικάρεις σε επισυναπτόμενο αρχείο (πχ. τιμολόγιο, ειδοποιητήριο, κτλ.) ή σε αρχείο .zip, τότε είναι πολύ πιθανό να διεισδύσει στον υπολογιστή σου κάποιος ιός, όπως πχ. ο επικίνδυνος ιός Cerber. Άλλοι παραπλανητικοί τρόποι διαδικτυακής εξάπλωσης του ιού Cerber είναι οι ψευδείς/παραπλανητικές ενημερώσεις προγραμμάτων, δήθεν plugins που σχετίζονται με την ασφάλεια, ακόμα και δήθεν σαρωτές συστημάτων υπολογιστών.\nΌ,τι σχετίζεται με άγνωστους δημιουργούς, το πιθανότερο είναι να πρόκειται για παραπλανητική προσπάθεια που θα εκθέσει το σύστημα του υπολογιστή σου σε διαφόρων ειδών επικίνδυνες κυβερνο-απειλές, όπως πχ. ο ιός Cerber 3.0 ransomware.\nΌπως αναφέραμε και στην αρχή, δεν υπάρχει λόγος πανικού σε περίπτωση μόλυνσης του υπολογιστή σου από το συγκεκριμένο ιό!\nΠρώτα απ’ όλα, σε συμβουλεύουμε να ΜΗΝ κάνεις το λάθος και προβείς σε πληρωμή των λύτρων! Μια τέτοια κίνηση όχι μόνο δε θα σε βοηθήσει να ανακτήσεις τα μπλοκαρισμένα αρχεία που έχουν κρυπτογραφηθεί από τον ιό, αλλά, παράλληλα, θα εκθέσεις σε κίνδυνο ευαίσθητα προσωπικά σου δεδομένα που αφορούν το τραπεζικό λογαριασμό ή την πιστωτική σου κάρτα.\nΑυτό που σε συμβουλεύουμε να κάνεις είναι να προβείς άμεσα σε ολοκληρωτική αφαίρεση του ιού Cerber 3.0. Προτείνουμε να εγκαταστήσεις και να χρησιμοποιήσεις κάποιο από αυτά τα εξαίρετα και πολυδοκιμασμένα λογισμικά ασφάλειας: ReimageIntego ή Malwarebytes. Μόλις ολοκληρωθεί η διαδικασία αφαίρεσης, μπορείς να προσπαθήσεις να αποκρυπτογραφήσεις τα αρχεία που κρυπτογράφησε ο ιός. Παρακάτω, θα βρείς τι προτείνουμε για το ξεμπλοκάρισμα των αρχείων σου.\nΓια να αποφύγεις να πέσεις θύμα εκβιασμού ιών ransomware, το καλύτερο είναι να κάνεις τακτικά backup σε εξωτερικές μονάδες αποθήκευσης όλα τα σημαντικά αρχεία / έγγραφα που έχεις αποθηκευμένα στο σύστημα του υπολογιστή σου.\nΤέλος, έαν αντιμετωπίσεις προβλήματα στην αφαίρεση του ιού Cerber 3.0 επειδή δε μπορείς να ελέγξεις τη συσκευή σου, τότε ρίξε μια ματιά στις παρακάτω προτάσεις μας για την ανάκτηση δεδομένων. Σε συμβουλεύουμε να αποφεύγεις να ανοίγεις ύποπτα spam emails, γιατί κινδυνεύεις να δεις τον υπολογιστή σου να μολύνεται από διάφορα κακόβουλα προγράμματα, όπως πχ. ο ιός Cerber 3.0.\nΟδηγός Χειροκίνητης Αφαίρεσης του ιού Cerber 3.0\nΑφαίρεση Cerber 3.0 χρησιμοποιώντας System Restore\nΌταν εμφανιστεί νέο παράθυρο, click Next κι επιλέξτε το σημείο επαναφοράς πριν τη διείσδυση του Cerber 3.0. Κατόπιν, click Next.\nΜόλις επαναφέρεις το σύστημα σε παλαιότερη ημερομηνία, θα πρέπει να κατεβάσεις και να σκανάρεις το σύστημα του υπολογιστή με ReimageIntego έτσι ώστε να βεβαιωθείς ότι η αφαίρεση Cerber 3.0 έχει ολοκληρωθεί με επιτυχία.\nΟ συγκεκριμένος οδηγός έχει δημιουργηθεί για να σε βοηθήσει να αφαιρέσεις ολοκληρωτικά Cerber 3.0 από τον υπολογιστή σου. Για να ανακτήσεις τα κρυπτογραφημένα αρχεία σου, συνιστούμε να ακολουθήσεις προσεκτικά τις οδηγίες που ετοίμασαν οι ioys.gr ειδικοί σε θέματα διαδικτυακής ασφάλειας και συστημάτων.\nΕάν τα αρχεία σου έχουν κρυπτογραφηθεί από Cerber 3.0, τότε μπορεί να χρησιμοποιήσεις αρκετές μεθόδους για την επαναφορά τους:\nΠρώτα απ’ όλα θα πρέπει να αφαιρεθεί ολοκληρωτικά ο ιός ransomware που έχει διεισδύσει στο σύστημα. Το συγκεκριμένο πρόγραμμα μπορεί να ανακτήσει αρχεία που έχουν χαθεί λόγω κρασαρίσματος του υπολογιστή ή σφάλματος που σχετίζεται με απώλεια δεδομένων λόγω δυσλειτουργίας / σφάλματος του συστήματος. Μπορεί το συγκεκριμένο λογισμικό να φανεί χρήσιμο ακόμα στην περίπτωση αρχείων που έχουν κρυπτογραφηθεί από ιό ransomware. Υπάρχει πιθανότητα το συγκεκριμένο πρόγραμμα να καταφέρει να σπάσει την κρυπτογράφηση, εάν ο ιός ransomware χρησιμοποιεί αδύναμο αλγόριθμο κρυπτογράφησης. Στην περίπτωση του ιού Cerber 3.0, το πιθανότερο είναι να επιτευχθεί μερική ανάκτηση δεδομένων. Για αυτό τον λόγο, προτείνουμε να περιμένεις έως ότου κυκλοφορήσει το επίσημο λογισμικό αποκρυπτογράφησης, Cerber 3.Decrypter.\nΚατόπιν, άνοιξέ το και προχώρα σε σάρωση συστήματος για τον εντοπισμό κρυπτογραφημένων αρχείων από τον ιό Cerber 3.0 ransomware\nΤο Shadow Explorer μπορεί να φανεί αποτελεσματικό, εάν ο ιός ransomware δε στοχεύει shadow volume αντίγραφα. Διαφορετικά, δε μπορεί να ανακτήσει αρχεία που δεν υπάρχουν!\nΈχουν περάσει αρκετοί μήνες από τότε που εμφανίστηκε η πρώτη έκδοση του ιού Cerber. Όλο αυτό το διάστημα, ειδικοί σε θέματα διαδικτυακής ασφάλειας συστημάτων κι αντιμετώπισης ιών, δημιούργησαν ένα εργαλείο που ειδικεύεται στην ανάκτηση δεδομένων που έχει μπλοκάρει ο συγκεκριμένος ιός. Παρόλα αυτά, όσον αφορά τις πιο πρόσφατες εκδόσεις του ιού, είναι πολύ πιθανό το συγκεκριμένο εργαλείο ανάκτησης δεδομένων να μην καταφέρει να ανακτήσει το σύνολο των αρχείων, όπως πχ. στην περίπτωση του ιού Cerber 3.0. Φυσικά, δεν έχεις να χάσεις κάτι εάν δοκιμάσεις!\nΤέλος, καλό είναι να φροντίζετε για την προστασία του υπολογιστή σας από κυβερνο-εισβολές κακόβουλων λογισμικών, όπως τα crypto-ransomwares. Για να 'θωρακίσετε' λοιπόν τον υπολογιστή σας από Cerber 3.0 κι άλλα ransomwares, τότε σας συνιστούμε να χρησιμοποιήσετε ένα πλήρως ενημερωμένο κι αξιόπιστο anti-spyware, όπως πχ. ReimageIntego, SpyHunter 5Combo Cleaner ή Malwarebytes


Έρχονται 4 προσλήψεις στον Τομέα ΕΚΑΒ Ιεράπετρας - Hxo News\nΈρχονται 4 προσλήψεις στον Τομέα ΕΚΑΒ Ιεράπετρας\n9:00 π.μ. - Τετάρτη, 24 Ιουνίου 2020\n09:06 π.μ. - Τετ, 24/00/2020\nΠΡΟΣΛΗΨΕΙΣ, ΕΚΑΒ, ΑΓΓΕΛΑΚΗΣ, ΜΠΑΛΗ\nΣτο τιμόνι του ΕΚΑΒ Κρήτης η Ρένα Μπαλή – Επισκέφθηκε τον Τομέα ΕΚΑΒ Ιεράπετρας\nΗ νέα Υπεύθυνη του Γραφείου κίνησης ΕΚΑΒ Κρήτης κα Ειρήνη Μπαλή επισκέφθηκε πρόσφατα τον Τομέα ΕΚΑΒ Ιεράπετρας προκειμένου να ενημερωθεί για τα ζητήματα που απασχολούν τον Τομέα. Παράλληλα είχε επαφές με φορείς του τόπου.\nΟ προϊστάμενος του Τομέα ΕΚΑΒ Ιεράπετρας κ. Γιώργος Αγγελάκης μίλησε στον Ηχώ 99,8 λέγοντας ότι η επίσκεψη της κας Μπαλή ήταν εθιμοτυπική με την ανάληψη των νέων της καθηκόντων. Ήταν όμως ιδιαίτερα χρήσιμη για να δει από κοντά τον τρόπο λειτουργίας του Τομέα και τις ανάγκες του. Από άποψη αναλώσιμων υλικών και οχημάτων ως υπηρεσία είναι σε ένα καλό σημείο. Ως προς το προσωπικό ζητάνε 4 άτομα. Το αίτημα έχει εγκριθεί και σύντομα θα υπάρχει η δυνατότητα να γίνουν αιτήσεις. Πρόκειται για επικουρικό προσωπικό για 2 χρόνια με προοπτική οι θέσεις αυτές να γίνουν μόνιμες.\nΟ κ. Αγγελάκης αναφέρθηκε ακόμη στην ετοιμότητα της υπηρεσίας για να αντιμετωπίσει τυχόν κρούσμα κορωνοϊού. Το επόμενο χρονικό διάστημα οργανώνεται και η μεταστέγαση της υπηρεσίας πίσω από το Νοσοκομείο στο μέχρι τώρα παρκινγκ των γιατρών. Επιπλέον ανέφερε ότι εχθές, έγιναν τεστ κορωνοϊού στο υγειονομικό προσωπικό του Τομέα αλλά και του Νοσοκομείου Ιεράπετρας στο πλαίσιο της επιδημιολογικής μελέτης που είναι σε εξέλιξη στον νομό.


Jewelry lovers: Η νέα συλλογή της Christianas Kafa LikeWoman.gr\nΗ σχεδιάστρια κοσμημάτων Christiana Kafa παρουσίασε την νέα της συλλογή.\nΤο event έγινε σε ένα μοναδικό Pop–Up Jewelry Event στη πιο διπλή ημερομηνία της χρονιάς που συναντάμε κάθε 100 χρόνια.\nΣτις 2/2/22, στην ημερομηνία της χρόνιας που συμβολίζει «το μαζί» όσο καμία άλλη, και στον πιο girly χώρο στο κέντρο της Αθήνας, στο Ellyz Café, φιλοξενήθηκε η νέα συλλογή κοσμημάτων της Χριστιάνας Καφά.\nΗ σχεδιάστρια Χριστιάννα Κάφα με την Δήμητρα Κανελλοπούλου\nΠιο συγκεκριμένα, fashion editors και influencers τίμησαν την εκδήλωση με την παρουσία τους, προκειμένου να μυηθούν στο λαμπερό κόσμο των Christiana Kafa jewelry και να γνωρίσουν τη σχεδιάστρια από κοντά.\nΤζένη Οικονόμου Ρίζου, Πέπη Κράλιοβιτς και Ευφροσύνη Πολυζώη\nΟι jewelry lovers συναντήσαν την νέα συλλογή της αγαπημένης τους σχεδιάστριας και κανένας τους δεν έμεινε ασυγκίνητος. Τα σκουλαρίκια, τα κολιέ, τα δαχτυλίδια και τα βραχιόλια της συλλογής, στολίζουν διακριτικά κάθε γυναικά που τα φορά και σαν λαμπερές ακτίνες ήλιου φωτίζουν με χάρη το στυλ, προσδίδοντας μοναδικότητα που μαγνητίζει τα βλέμματα.\nΗ Christiana Kafa, Ελληνοκύπρια σχεδιάστρια κοσμημάτων με εμφανές πάθος για την κομψότητα δημιουργεί high end κοσμήματα που στόχο έχουν να αναδείξουν την πιο θηλυκή πλευρά κάθε γυναίκας. Η νέα της συλλογή που παρουσιάστηκε σε αυτό το talk of the town event, είναι μία αξέχαστη διαδρομή στην ανεπιτήδευτη γοητεία του minimal που αποτυπώνει όλο τον δυναμισμό που κρύβεται μέσα στην απλότητα.\nΟι influencers Ασημίνα Πλέσσια, Δώρα Λιαπάτα, Λήδα Κοντζεδάκη και Εύη Μίλη\nΓια πέντε συναπτά χρόνια η Χριστιάνα συνεργάστηκε με την Madame Figaro Cyprus σχεδιάζοντας το ετήσιο βραχιόλι τους για την εκστρατεία κατά του καρκίνου του μαστού. Κέρδισε το πρώτο βραβείο στην κατηγορία Precious Eternities στα παναγνωρισμένα «A Jewel made in Greece Awards 2019».Η φετινή της κολεξιόν είναι μία ακόμα απόδειξη ότι η δημιουργικότητά της βρίσκεται σε συνεχή εξέλιξη αναπτύσσοντας την στην τέχνη της.\nΗ digital creator Λήδα Κοντζεδάκη με την fashion influencer Άννα Μαρία Σουπιόνη\nΌλα τα υπέροχα κομμάτια της συλλογής είναι διαθέσιμα online και στο christianakafa.com.\nCHRISTIANA KAFAΚΟΣΜΗΜΑΤΑΣΧΕΔΙΑΣΤΡΙΑ ΚΟΣΜΗΜΑΤΩΝ


Όπως περιγράφει Λευτέρης Μιχελάκης, στα ποιήματά του καταγράφεται μία κατάσταση, είναι βιωματικές εικόνες που μπορεί κάποιος αναγνώστης να αναγνωρίσει κοινά στοιχεία από τη ζωή του.\n«Η ενασχόλησή μου με την ποίηση είναι μια παλιά ιστορία, από μικρός μου άρεσε η λογοτεχνία, γενικότερα, διαβάζω και έγραφα πάντα αλλά τα τελευταία δέκα χρόνια γίνεται πιο ώριμη η γραφή και με την παρότρυνση φίλων στη λέσχη ποίησης Ηρακλείου αποφάσισα να επιλέξω κάποια, 50 ποιήματα, και να τα εκδώσω».\n«Ο Καρυωτάκης έλεγε ότι «η ποίηση είναι το καταφύγιο που φθονούμε», ο δρόμος των ποιητών είναι καθαρά μοναχικός. Ο καθένας έχει την ανάγκη να εκφραστεί κάπου, εγώ μπορώ να εκφραστώ καλύτερα μέσα από την ποίηση», αναφέρει.\nΤα ποιήματά του δεν ανήκουν σε συγκεκριμένη θεματολογία, «είναι καθαρά ερωτικά ποιήματα, αυτό που μου βγαίνει, η ερωτική διάθεση, είναι μια καταγραφή μιας περιόδου», περιγράφει.\nΟι αγαπημένοι του ποιητές είναι οι Καβάφης, Σεφέρης, Ελύτης, Μ. Αναγνωστάκης, Γκάτσος, Π. Νερούδα και Έλιοτ.\nΟ Λ. Μιχελάκης είναι μέλος της λέσχης ποίησης Ηρακλείου και μιλά για τη δράση της. «Συναντιόμαστε, συζητάμε, γράφουμε για την ποίηση, παρουσιάζουμε νέους και παλιούς ποιητές, είναι μια καλή παρέα στο Ηράκλειο, μια καλή συνέχεια, συντροφιά και πνευματική προσφορά στο Ηράκλειο. Είμαστε τουλάχιστον 50 άτομα, άνθρωποι που μας αρέσει η ποίηση, την αγαπάμε. Είμαστε μια λέσχη ανοιχτή, μπορεί να έρθει ο καθένας να συμμετέχει ως ποιητής ή να παρακολουθήσει εκδήλωση», περιγράφει.\nΣυγγραφέας: Λευτέρης Μιχελάκης\nΛιανική Τιμή: 7,45 ευρώ


Οι φοβικές ρυθμίσεις και η αλλαγή της μοίρας - ΕΛΕΥΘΕΡΙΑ Online\nΠαρασκευή, 31 Ιουλίου 2020 19:10\nΟι φοβικές ρυθμίσεις και η αλλαγή της μοίρας\nΕνα ακόμα εγχείρημα πιλοτικής πεζοδρόμησης στη Ναυαρίνου, στον ελκυστικό αλλά προβληματικό και κορεσμένο παραλιακό δρόμο της Καλαμάτας, πάει να λήξει άδοξα πριν την ώρα του.\nΟι γκρίνιες και οι διαμαρτυρίες που εκδηλώνονται είναι πολλές και από διάφορες πλευρές. Και είναι αυτές που προβάλλονται, που επικοινωνούνται και κάνουν θόρυβο.\nΑυτοί που υποστήριξαν τις αλλαγές έχουν σωπάσει, σαν να νιώθουν ενοχές που κάτι δεν πήγε καλά και δε φαίνονται.\nΗ αλήθεια είναι ότι η πιλοτική πεζοδρόμηση που εφαρμόζεται, είναι φοβική, δειλή. Δεν είχε τόλμη και δυναμική. Περιορίζεται σ’ ένα πολύ μικρό τμήμα, δεν απλώνεται ούτε μέχρι την Ηρώων, δεν ρισκάρει, δεν δοκιμάζεται με θάρρος στην πράξη. Οπως έγινε ήταν για να μην προκαλέσει αντιδράσεις, για να τους καλύψει και να τους ικανοποιήσει όλους.\nΑπό την αρχή η πρόβλεψη για τμηματικές ρυθμίσεις στον ίδιο δρόμο έδειχνε καταδικασμένη να αποτύχει. Με πεζοδρόμηση στην αρχή, κανονική διπλή κυκλοφορία στη συνέχεια και ολοκλήρωση με πεζοδρόμηση στο πιο πολυσύχναστο τμήμα της Ναυαρίνου, δεν μπορεί να υπηρετηθεί η ρύθμιση και η εξομάλυνση της κυκλοφορίας και της κινητικότητας στην παραλιακή ζώνη. Με τέτοια πρόβλεψη το πιο πιθανό είναι να κυριαρχήσει το μπέρδεμα και να “δικαιωθούν” αυτοί που δε θέλουν να αλλάξει τίποτα στην πόλη. Αυτοί που δεν ενοχλούνται με τις ουρές των αυτοκινήτων στη Ναυαρίνου, με την ταλαιπωρία οδηγών κι επιβατών, με την υποβάθμιση της ποιότητας ζωής στο πιο ελκυστικό και τουριστικό κομμάτι της πόλης. Αυτοί που επιμένουν να περνούν και να κάνουν βόλτες στη Ναυαρίνου, για να κόψουν κίνηση, παρότι έχουν κανονίσει να πάνε στη Βέργα και στη Μικρή Μαντίνεια και ας υπάρχουν οι εναλλακτικές λύσεις της Κρήτης και του περιφερειακού αυτοκινητόδρομου και της Λακωνικής.\nΜπορεί να απέτυχε και το φετινό πείραμα, όμως θεωρώ ότι έδωσε μαθήματα κι έστειλε μηνύματα που πρέπει να ληφθούν υπόψη και από τη δημοτική αρχή και από τις παρατάξεις των μειοψηφιών. Γιατί μπορεί η δημοτική αρχή να έχει τις μεγαλύτερες ευθύνες, όμως ευθύνες αναλογούν και στις μειοψηφίες. Ιδιαίτερα σε εκείνες που υποστήριξαν και πρότειναν τις ρυθμίσεις.\nΗ Καλαμάτα για να αλλάξει τη μοίρα της και να αποκτήσει τη δυναμική που δικαιούται, οφείλει να αλλάξει το παραλιακό της μέτωπο και να δώσει άλλη εικόνα στη Ναυαρίνου.


Εκατό Χρόνια Μουσικής και Ύμνων που Αινούν τον Θεό\nΔΙΑΒΑΣΤΕ ΣΤΗ(Ν) Αγγλική Αζερμπαϊτζανική Αζερμπαϊτζανική (κυριλλικό αλφάβητο) Αλβανική Αμχαρική Αραβική Αραβική (Λίβανος) Αρμενική Αφρικάανς Βαλενθιανή Βιετναμική Βισλάμα Γαλλική Γερμανική Γεωργιανή Γουολισιακή Δανική Ελληνική Εσθονική Ζουλού Ιαπωνική Ιλόκο Ινδονησιακή Ισλανδική Ισπανική Ιταλική Καβιλική Κανάντα Κινεζική Καντονεζική (απλοποιημένη) Κινεζική Καντονεζική (παραδοσιακή) Κινεζική Μανδαρινική (απλοποιημένη) Κινεζική Μανδαρινική (παραδοσιακή) Κινιαρουάντα Κιργισιανή Κιρούντι Κορεατική Κρίο Κρεολή της Αϊτής Κροατική Κόζα Λιθουανική Μαλαγιάλαμ Μαλαϊκή Μαλγασική Μιγκρελιανή Νάχουατλ (Χουαστέκα) Νάχουατλ (κεντρική) Νορβηγική Ολλανδική Ορόμο Ουαλική Ουγγρική Ουκρανική Πολωνική Πορτογαλική (Βραζιλία) Πορτογαλική (Πορτογαλία) Ρουμανική Σεπέντι Σερβική (κυριλλικό Αλφάβητο) Σερβική (λατινικό αλφάβητο) Σετσουάνα Σιναλεζική Σλοβακική Σλοβενική Σουαχίλι Σουηδική Τέλαγκου Ταγκαλόγκ Ταρασκονική Ταϊτική Τιγκρίνια Τοτονακική Τουρκική Τσέλταλ Τσεχική Τσιτσέουα Τσιτόνγκα (Μαλάουι) Τσόνγκα Φάντι Φινλανδική Χιλιγκαϊνή\nΕκατό Χρόνια Μουσικής που Αινεί τον Θεό\nΑρχεία ήχου Επιλογές λήψης ηχογραφήσεων Εκατό Χρόνια Μουσικής που Αινεί τον Θεό\n«Θα ήθελα να πας στα στούντιο της Κολούμπια στη Νέα Υόρκη και να ψάλεις έναν από τους ύμνους μας για να τον ηχογραφήσουν. Μην το πεις όμως σε κανέναν».\nΟ Γουίλιαμ Μόκριτζ εκτέλεσε αυτή την ασυνήθιστη αποστολή που του ανέθεσε ο Κάρολος Τέηζ Ρώσσελ * στα τέλη του 1913. Ο ύμνος, ο οποίος ηχογραφήθηκε σε δίσκο 78 στροφών, είχε τον τίτλο «Ο Θεός Υπεσχέθη Καιρόν». Στα αγγλικά είναι γνωστός ως “The Sweet By-and-By”. Αργότερα, ο Γουίλιαμ έμαθε ότι ο ύμνος αυτός θα χρησιμοποιούνταν στην εισαγωγή του «Φωτοδράματος της Δημιουργίας», μιας παραγωγής που περιείχε ηχογραφημένες Γραφικές ομιλίες και μουσική σε συνδυασμό με βουβές ταινίες και εικόνες σε γυάλινες διαφάνειες. Το «Φωτόδραμα» προβλήθηκε για πρώτη φορά τον Ιανουάριο του 1914, στη Νέα Υόρκη.\nΟ δίσκος του Γουίλιαμ ήταν ένας από τους 50 και πλέον δίσκους που παίζονταν από φωνογράφο στις παρουσιάσεις του «Φωτοδράματος» στην αγγλική γλώσσα. Αν και η μουσική για τους περισσότερους από αυτούς δεν ήταν παραγωγή των Σπουδαστών της Γραφής, κάποιοι, μεταξύ αυτών και του Γουίλιαμ, είχαν ηχογραφηθεί κατά παραγγελία τους. Οι στίχοι των ύμνων που περιείχαν οι δίσκοι ήταν παρμένοι από το υμνολόγιό τους «Ύμνοι της Χαραυγής της Χιλιετηρίδος».\nΔίνεται Ιδιαίτερη Προσοχή στους Στίχους\nΕπί πολλά χρόνια, οι Μάρτυρες χρησιμοποιούσαν στη λατρεία ύμνους που είχαν γραφτεί από άλλους. Ωστόσο, όπου ήταν απαραίτητο, άλλαζαν τους στίχους, ώστε οι ύμνοι να αντικατοπτρίζουν αυτά που είχαν μάθει από τη Γραφή.\nΓια παράδειγμα, ένας από τους ύμνους του «Φωτοδράματος» είχε τίτλο «Ο Βασιλεύς Είναι Παρών» και ήταν διασκευή του ύμνου “Glory, Hallelujah” («Δόξα, δόξα, Αλληλούια»). Ο πρώτος στίχος αυτού του ύμνου λέει: «Τα μάτια μου θωρούνε του Χριστού τον ερχομό». Ωστόσο, οι Σπουδαστές της Γραφής αντικατέστησαν τη λέξη «ερχομό» με τη λέξη «παρουσία» για να δείξουν ότι η διακυβέρνηση του Χριστού δεν περιλαμβάνει μόνο τον ερχομό του, αλλά και την παρουσία του σε μια συγκεκριμένη περίοδο χρόνου.—Ματθαίος 24:3.\nΑργότερα, έγινε προσπάθεια να απαλειφθεί οποιαδήποτε μουσική προερχόταν από κοσμικές πηγές ή άλλες θρησκείες. Έτσι λοιπόν, το 1966 εκδόθηκε το υμνολόγιο Άδοντες και Ψάλλοντες εν τη Καρδία Υμών. Εκείνη τη χρονιά, οι Μάρτυρες δημιούργησαν μια μικρή ορχήστρα και ηχογράφησαν τους 119 ύμνους του ώστε να τους χρησιμοποιούν στις συναθροίσεις αλλά και για να τους απολαμβάνουν στο σπίτι.\nΤο 2009 εκδόθηκε το υμνολόγιο Ψάλλετε στον Ιεχωβά. Φωνητικές εκτελέσεις των ύμνων του έχουν ηχογραφηθεί σε δεκάδες γλώσσες. Το 2013, οι Μάρτυρες άρχισαν να παράγουν μουσικά βίντεο για τα παιδιά. Ένα από αυτά έχει τον τίτλο Να Προσεύχεστε Κάθε Στιγμή. Κάθε μήνα γίνονται εκατομμύρια λήψεις ύμνων από τον ιστότοπο jw.org.\nΠολλοί έχουν εκφράσει την εκτίμησή τους για αυτή τη μουσική. Μια γυναίκα, ονόματι Τζούλι, έγραψε τα εξής για το υμνολόγιο Ψάλλετε στον Ιεχωβά: «Οι καινούριοι ύμνοι είναι πραγματικά υπέροχοι! Όταν είμαι μόνη μου, ακούω εκείνους που εκφράζουν τα προσωπικά μου αισθήματα. Αυτό έχει δυναμώσει τη σχέση μου με τον Ιεχωβά και με έχει κάνει ακόμη πιο αποφασισμένη να τον υπηρετώ ολόψυχα».\nΗ Χέδερ, μητέρα δύο παιδιών ηλικίας εφτά και εννιά χρονών, γράφει πώς τα επηρέασε το βίντεο Να Προσεύχεστε Κάθε Στιγμή: «Τα έχει παρακινήσει να προσεύχονται, όχι μόνο το πρωί ή όταν είναι μαζί μας, αλλά οποιαδήποτε στιγμή νιώθουν την ανάγκη να μιλήσουν στον Ιεχωβά».\n^ παρ. 3 Ο Κάρολος Τέηζ Ρώσσελ (1852-1916) είχε την επίβλεψη του έργου των Σπουδαστών της Γραφής, όπως λέγονταν τότε οι Μάρτυρες του Ιεχωβά.\nΜάθετε γιατί η μετάφραση στίχων σε πολλές γλώσσες παρουσιάζει ιδιαίτερες δυσκολίες.\nΔείτε μια έκθεση με θέμα τη συγκλονιστική ιστορία των πρώτων χρόνων της Χριστιανοσύνης και την πνευματική κληρονομιά των Μαρτύρων του Ιεχωβά. Περιλαμβάνει εκατοντάδες κείμενα, φωτογραφίες, κ.ά.\nΜουσική για τη Λατρεία\nΚατεβάστε Χριστιανική μουσική που αποδίδει αίνο στον Ιεχωβά Θεό.\nΕδώ και 40 χρόνια, μουσικοί από όλο τον κόσμο συμμετέχουν με χαρά σε μια ιδιαίτερη ορχήστρα.\nΚοινή χρήση Κοινή χρήση Εκατό Χρόνια Μουσικής που Αινεί τον Θεό


Πιθανός κίνδυνος για την υγεία από τη μακροχρόνια υπερβολική χρήση της Στερεωτικής Κρέμας Οδοντοστοιχιών | www.iatro.gr\nΑρχική Ειδήσεις - Νέα Πιθανός κίνδυνος για την υγεία από τη μακροχρόνια υπερβολική χρήση...\nΠιθανός κίνδυνος για την υγεία από τη μακροχρόνια υπερβολική χρήση της Στερεωτικής Κρέμας Οδοντοστοιχιών\nΓια τη GSK η ασφάλεια του καταναλωτή είναι πρωταρχικής σημασίας. Παρακολουθούμε συνεχώς τη δημοσιευμένη επιστημονική βιβλιογραφία και τις αναφορές ανεπιθύμητων ενεργειών που λαμβάνουμε σχετικά με όλα μας τα προϊόντα. Υπάρχουν αρκετές πηγές λήψης ψευδαργύρου o οποίος αποτελεί βασικό στοιχείο της υγιεινής διατροφής. Ωστόσο, το 2009 λάβαμε αυξημένο αριθμό αναφορών ανεπιθύμητων ενεργειών που μαζί με τη δημοσιευμένη βιβλιογραφία υποδεικνύουν ότι η υπερβολική χρήση αυτών των προϊόντων, συνήθως για αρκετά χρόνια, μπορεί να οδηγήσει στην ανάπτυξη μεγάλων συγκεντρώσεων ψευδαργύρου στον οργανισμό που συνδέονται με νευρολογικά συμπτώματα, όπως μούδιασμα, κνησμός ή αδυναμία στα χέρια και τα πόδια, δυσκολίες στη βάδιση και την ισορροπία και αιματολογικά προβλήματα όπως αναιμία. Αυτές οι αναφορές είναι πολύ σπάνιες, δεδομένου ότι αρκετά εκατομμύρια καταναλωτών χρησιμοποιούν αυτά τα προϊόντα\nΟι καταναλωτές που κάνουν ορθή χρήση του προϊόντος, μπορούν να συνεχίσουν τη χρήση με ασφάλεια. Βεβαιωθείτε ότι χρησιμοποιείτε το προϊόν σύμφωνα με τις οδηγίες χρήσης της συσκευασίας.\nΕφαρμόστε μία φορά την ημέρα για ασφαλή συγκράτηση. Ξεκινήστε με μια μικρή ποσότητα. Μεγάλη ποσότητα μπορεί να προκαλέσει υπερχείλιση. Εάν αυτό συμβεί, χρησιμοποιείστε μικρότερη ποσότητα την επόμενη φορά. Μην εφαρμόζετε την κρέμα περισσότερες από μία φορά την ημέρα. Η συσκευασία των 40gr θα πρέπει να διαρκέσει τουλάχιστον 6 εβδομάδες. Η χρήση μεγαλύτερης ποσότητας στερεωτικής κρέμας μπορεί να είναι σημάδι ανεπαρκούς εφαρμογής της τεχνητής οδοντοστοιχίας. Επισκέπτεστε τον οδοντίατρό σας τακτικά. Οι τακτικές οδοντιατρικές εξετάσεις είναι μέρος της καλής στοματικής υγείας και απαραίτητες για τον έλεγχο της εφαρμογής της οδοντοστοιχίας σας.\nΕάν χρησιμοποιείτε την κρέμα Corega Ultra που περιέχει ψευδάργυρο για αρκετά χρόνια σε ποσότητα μεγαλύτερη από αυτή που αναγράφεται στις οδηγίες, για παράδειγμα\nΠλήρεις οδηγίες για ασφαλή και αποτελεσματική χρήση: Η κρέμα Corega Ultra προσφέρει συγκράτηση για όλη την ημέρα. Εφαρμόστε μία φορά την ημέρα για ασφαλή συγκράτηση. Ξεκινήστε με μια μικρή ποσότητα. Μεγάλη ποσότητα μπορεί να προκαλέσει υπερχείλιση. Εάν αυτό συμβεί, χρησιμοποιείστε μικρότερη ποσότητα την επόμενη φορά. Μην εφαρμόζετε περισσότερες από μία φορά την ημέρα. Η συσκευασία των 40gr θα πρέπει να διαρκέσει περίπου 6 εβδομάδες. Εάν δεν διαρκέσει τόσο, τότε χρησιμοποιείτε μεγαλύτερη ποσότητα στερεωτικής κρέμας που μπορεί να είναι σημάδι ανεπαρκούς εφαρμογής της τεχνητής οδοντοστοιχίας. Επισκέπτεστε τον οδοντίατρό σας τακτικά. Οι τακτικές οδοντιατρικές εξετάσεις είναι μέρος της καλής στοματικής υγείας και απαραίτητες για τον έλεγχο της εφαρμογής της οδοντοστοιχίας σας.\no Διατηρείστε το καπάκι και το ρύγχος στεγνά για να μη φράξει το στόμιο.\nΠροηγούμενο άρθρο«Σακχαρώδης διαβήτης 2010: Σύγχρονες προσεγγίσεις σε θέματα αιχμής».\nΕπόμενο άρθροΓενική Συνέλευση του Πανελληνίου Φαρμακευτικού Συλλόγου 22-2-10


10 προφίλ στο ελληνικό Instagram που μοσχομυρίζουν καλοκαίρι! | E-Radio.gr Ευ Ζην\nJames Franco: Ξανά στη Μύκονο με την καλλονή σύντροφό του Izabel Pakzad\n@marios_bentsos - instagram\nΔημοσίευση 13/6/2021 | 16:40\nΟ Ιούνιος είναι ακόμα δροσερός, όμως σύντομα οι ζέστες μέρες θα μας περικυκλώσουν και το μυαλό μας θα ψάχνει απεγνωσμένα διέξοδο! Δεν ξέρουμε πότε έχεις προγραμματίσει την άδεια σου για φέτος, ούτε που θα πας (αν και εδώ σου προτείνουμε κάποια νησιά) όμως ξέρουμε που θα βρεις καλοκαιρινή έμπνευση! Στο instagram! Το ελληνικό instagram έχει καταπληκτικά προφίλ που εξυμνούν το ελληνικό καλοκαίρι, και είναι μια τέλεια ιδέα για να πάρεις έμπνευση ή μια μικρή δόση δροσιάς!\nΦτιάξαμε μια λίστα και θέλουμε να τη μοιραστούμε μαζί σας με σκοπό να σας συστήσουμε 10 υπέροχα προφίλ στο ελληνικό Instagram που μοσχομυρίζουν καλοκαίρι! Ακολουθήστε τους στα ελληνικά νησιά και όχι μόνο!\nΚαταγάλανες θάλασσες, ανεξερεύνητες παραλίες και μια όμορφη φωτογραφική οπτική. Το προφίλ αυτό είναι μια ωδή στο ελληνικό καλοκαίρι και αν το ακολουθήσετε θα γεμίσουν τα μάτια σας με πανέμορφες εικόνες από τη χώρα μας.\nΗ δημοσίευση κοινοποιήθηκε από το χρήστη Giannis(Blueman)💦 (@giannistsou.1)\nΚαταπληκτικά ξενοδοχεία στις πιο όμορφες γωνιές της Ελλάδας (και όχι μόνο) μαζί με υπέροχα καλοκαιρινά τοπία θα βρεις στο προφίλ της Αλεξάνδρας, που είναι μια πραγματική όαση! Ακολουθήστε αυτό το προφίλ σήμερα και είναι σίγουρο ότι θα αποτελέσει την καθημερινή σας έμπνευση!\nΗ δημοσίευση κοινοποιήθηκε από το χρήστη Alexandra Koukouraki (@alexandradts)\nΚαλοκαιρινές στιγμές από τις Κυκλάδες, city breaks σε ευρωπαϊκούς προορισμούς και χαρούμενες στιγμές του Γιώργου με τη σκυλίτσα του. Αυτό πρέπει να έχει το καλοκαίρι, έμπνευση, αγάπη για τα ζώα και φωτεινά χαμόγελα από τα νησιά μας!\nΗ δημοσίευση κοινοποιήθηκε από το χρήστη George Kormpos 🇬🇷 (@george_kormpos)\nΜε έδρα τους τη Γερμανία, ο Tom και η Ella είναι οι απόλυτοι greek ambassadors και το αποδεικνύουν με κάθε τους κλικ! Ακολουθήστε τους στα πιο όμορφα μέρη της Ελλάδας που είναι λουσμένα από φως, και βαμμένα με το δικό μας γαλάζιο και λευκό!\nΗ δημοσίευση κοινοποιήθηκε από το χρήστη TOM & ELLA 🇬🇷 Greece Moments (@tom.ella.moments)\nΟ Γιώργος και η Μελίνα σε ένα μόνιμα καλοκαιρινό ταξίδι μέσα από τις ευρηματικές τους λήψεις. Ακριβώς αυτό θα βρεις σε αυτό εδώ το προφίλ που δικαιωματικά κερδίζει τη θέση του ανάμεσα στα αγαπημένα μας προφίλ από το ελληνικό Instagram που μοσχομυρίζουν καλοκαίρι!\nΗ δημοσίευση κοινοποιήθηκε από το χρήστη George and Melina 🇨🇾 (@gs.travel)\nΑν υποθέσουμε ότι υπάρχει το κορίτσι του Μάη, τότε η Ελένη είναι το κορίτσι του Ιουνίου, του Ιουλίου και του Αυγούστου! Το καλοκαίρι είναι η αγαπημένη της εποχή, η λατρεία της για τα νησιά δεν κρύβεται και οι λήψεις της, είναι το κίνητρο μας για να βρεθούμε σε ένα από τα ελληνικά νησιά!\nΗ δημοσίευση κοινοποιήθηκε από το χρήστη Eleni Florou 🧿Greece 🇬🇷& the 🌍 (@eleniflor)\nΗ Κατερίνα και το drone της μας έχουν χαρίσει μερικές από τις πιο όμορφες λήψεις στο ελληνικό instagram! Το καλοκαιρινό προφίλ της είναι σαν ένα καταγάλανο ντοκιμαντέρ που εκτός από πληροφορίες σου μαθαίνει να αγαπάς την Ελλάδα. Αν αρχίσετε να κάνετε scroll down εδώ, να έχετε και αρκετό διαθέσιμο χρόνο γιατί είναι σίγουρο ότι θα κολλήσετε με τα πανέμορφα τοπία!\nΗ δημοσίευση κοινοποιήθηκε από το χρήστη Katerina Katopis-Lykiardopulo (@katerinakatopis)\nΥψηλή αισθητική, ταλέντο και εξοπλισμός που μπορεί να κάνει τα πάντα! Το προφίλ του Σαράντη είναι εντυπωσιακό και αυτό το είπαμε όλοι στο γραφείο, όταν κληθήκαμε να διαλέξουμε τα αγαπημένα μας προφίλ! Το γιατί είναι αγαπημένο μας, μπορείτε να το καταλάβετε αν κάνετε μια βόλτα στο feed του! Οι εικόνες από τα μαγικά νησιά είναι σίγουρο ότι θα σας μαγέψουν!\nΣίγουρα ένας από τους καλύτερους λογαριασμούς στην Ελλάδα για την Ελλάδα! O Στέφανος έχει καταφέρει όλα αυτά τα χρόνια να μας δείχνει και κάτι καινούρια από τα μέρη που επισκέπτεται και εμείς ακολουθούμε τα ταξίδια του με πολύ χαρά και όρεξη!\nΟ Μάριος έχει το ταλέντο να αναδεικνύει τα μέρη που φωτογραφίζει και ακόμα και αν αυτά δεν είναι τόσο όμορφα από κοντά να σε κάνει να θες να βρεθείς εκεί. Μόνο και μόνο για αυτό το συναίσθημα που μας δημιουργεί, είναι σίγουρα ένα από τα προφίλ που μοσχομυρίζει καλοκαίρι και χαρίζει απλόχερα έμπνευση!\nΗ δημοσίευση κοινοποιήθηκε από το χρήστη Travel photographer | Greece🇬🇷 (@marios_bentsos)\nTAGS Καλοκαίρι Νησιά διακοπές


ΕΛ-ΛΑΑΣ ΟΜΟΙΩΝ: ΑΥΤΗ ΕΙΝΑΙ Η ΑΜΕΡΙΚΗ που κανείς δεν θέλει να δει\nΣε μια χώρα που οι περισσότεροι θαυμάζουν\nΣε μια χώρα που στα μάτια του κόσμου έχει περάσει η νοοτροπία ότι αυτοί διοικούν τον πλανήτη\nΣε μια χώρα που θέλει να κάνει τον παγκόσμιο χωροφύλακα σε όλα τα επίπεδα , διαχείριση πόρων, ελευθερίες , δημοκρατία , ποιος ζει , ποιος πεθαίνει , ποιος ειναι τρομοκράτης , ποιος είναι καλός και κακός . Ποιος έχει το δικαίωμα να ζει και ποιος όχι\nΣε μια χώρα που οι ‘’ευκαιρίες’’ ειναι τρόπος ζωής και κάθε ένας έχει το δικαίωμα στην ευκαιρία.\nΣε μια χώρα που μπορεί να κουνάει το δάχτυλο και να επιβάλλει τα θέλω της παντου\nΣε μια χώρα που θα μπορούσαμε να μιλάμε ώρες για το τι ζητά και τι απαιτεί , τα παρακάτω είναι η πραγματικότητα την οποία πολλοί ζουν , λίγοι γνωρίζουν και οι περισσότεροι αδιαφορούν, καθώς ειναι πιο εύκολο να εθελοτυφλείς παρά να φιλτράρεις την πραγματικότητα απο την ουτοπία.\nΣε αυτή τη χώρα λοιπόν θέλετε να μοιάσουμε;\nΑυτής της χώρας θέλετε να συνεχίσουμε να ακολουθούμε τον τρόπο που λειτουργεί και ‘’κοιμίζει το κόσμο της’’;\nΑυτής της χώρας την νοοτροπία θέλετε να συνεχίσει να έχει η νεολαία μας, ώστε να γίνουν πιο εύκολα καταναλωτικές ανεγκέφαλες αμοιβάδες ....\nΑς την απολαύσουμε, εμείς που νομίζουμε πως όλοι οι άλλοι ειναι καλύτεροί μας\nΑς σκεφτούμε ποιοι είμαστε και ποιοι μέχρι σήμερα επιλέγουμε να είμαστε.\nΚαι τέλος ας αποφασίσουμε για μια φορά στην ζωή μας πως ο δρόμος για την κόλαση, είναι στρωμένος με ροδοπέταλα και πως η αρετή ποτέ μα ποτέ δεν στέφθηκε με δάφνες ....αλλά ακολούθησε την πορεία του καθημερινού αγώνα . Γιατί το να λες πως είσαι Ελληνας με το να είσαι Ελληνας έχει τόση απόσταση όσο οι άκρες του σύμπαντος.\nΕιναι αλήθεια ότι έχουν το καλύτερο εκπαιδευτικό σύστημα στο κόσμο, ώστε οι κυβερνήσεις μας χρόνια τώρα προσπαθούν να τους μοιάσουν;\nΑλήθεια είναι κανείς να αναρωτιέται, πως γίνεται με τόσο σωστό σύστημα να βγαίνουν τόσο ηλίθια μυαλά, σε μια χώρα, που ακόμα και οι ίδιοι το παραδέχονται.\nΕίναι έτσι ή μήπως αυτό είναι η επιφάνεια; Καθώς το να μπορεί κάποιος να σκέφτεται δημιουργεί τα ναι και τα όχι , τα θέλω και δεν θέλω.\nΜα πάνω απο όλα δημιουργεί την ανάγκη της αμφισβήτησης, σε ένα κόσμο που η παγκοσμιοποίηση έχει χώρο και το μυαλό και η κρίση περισσεύουν... αντιμετωπίζονται δε, ως τρομοκρατικές ενέργειες .\nΩς εκ τούτου θα πρέπει να κοιμηθούν για πάντα αν όχι να εξαφανιστούν.\nΓελάσατε φαντάζομαι ;\nΑυτή ήταν και η δική μου πρώτη αντίδραση...Ομως μετά σκέφτηκα πως γελώ με τι ; Με κάποιους που μου αποδεικνύουν καθημερινά πως ζουν στο κόσμο τους ..Πως δεν ξέρουν ο υπόλοιπος πλανήτης που βρίσκεται ..Πως αν τους πεις πως η Ανδρομέδα ειναι φαστουφάντάδικο θα σου ζητήσουν ένα διπλό τσιμπεργκερ όμως την ίδια ώρα καθορίζουν την μοίρα όλων μας . Την μοίρα του πλανήτη ...Και εμείς όχι μόνο το δεχόμαστε αλλά γινόμαστε και αρωγοί...Τελικά ποιος ειναι για γέλια και ποιος για κλάματα; Και αν εμείς γελάμε με την ηλιθιότητα, πόσο ηλίθιοι είμαστε που δεν βλέπουμε ότι γελάμε με αυτούς που μας διοικούν και καθορίζουν την ύπαρξή μας .\nThe Socialistic public School Alex Jones\nΚαι συνεχίζω γιατί το ταξίδι ειναι μεγάλο .\nΠοιος ειναι εκεινος που δεν πολεμά για τα παιδιά του;\nΠοιος ειναι εκείνος που δεν θέλει τα παιδιά του η γενιά που θα διαδεχθεί εμάς, να ζήσει καλύτερα απο εμάς;\nΜα πάνω απο όλα ποιος ειναι εκείνος που δεν αναθεματίζει τις υπανάπτηκτες χώρες, όπως αυτοί λένε, για τον τρόπο που εκμεταλλεύονται τα παιδια. Για το πως επι παραδείγματι στην Ταϋλάνδη τα εκπορνεύουν , τα χρησιμοποιουν σαν δότες οργάνων και σαν ηθοποιούς σε παιδοφιλικές αρρωστημένες και καθόλα κακουργηματικές ορέξεις και πράξεις τεράτων, που μόνο άνθρωποι δεν μπορούν να λεχθούν πως είναι;\nΛέμε πως τέτοιες νοοτροπίες μόνο σε υπανάπτυκτες χώρες δημιουργούνται και πως η οικονομική ανέχεια είναι το πρώτο σκαλοπάτι. Ομως είναι έτσι ; είναι πραγματικά έτσι ; ή αυτός ειναι ένας εύσχημος τρόπος, για να καλύψουν οι μεγάλες οικογένειες , τα μεγάλα πολιτικά τζάκια ή αυτοί που θέλουν να μας διοικήσουν επι δικαίω και αδίκω, τις ζωές μας ;\nThe Royal Secret Pedophile Network Exposed\nΒέβαια πως θα ήταν δυνατόν όλα αυτά να συμβαίνουν σε μια χώρα υπέρμαχο της ελευθερίας και των δικαιωμάτων του ανθρώπου. Σε μια χώρα που τα ‘’παιδιά’’ δεν γίνονται προϊόν εκμετάλλευσης. Αλήθεια ποια παιδιά ; Τα δικά σου και τα δικά μου ;;;; ΟΧΙ βέβαια τα παιδιά που επιλέγουν να είναι αύριο οι επικυρίαρχοι σου . Τα παιδιά εκείνα που παύουν να είναι παιδιά απο την ημέρα που γεννιούνται. Και φταίνε τα παιδιά ...θα ρωτήσει κάποιος;\nΟχι βέβαια αλλα ΄ποιος φταίει; Το σύστημα ...\nΛες και ειναι κάτι μαγικό αυτό το σύστημα, κάτι άγνωστο που εμφανίζεται και εξαφανίζεται σαν το φάντασμα της όπερας .\nΗ εκπαίδευση ....θα πει κάποιος άλλος . Εμείς τους ψηφίζουμε για να μας προστατεύουν για να φτιάχνουν νόμους και να κρατούν ισορροπίες ...\nΜα πως θα μπορούσε η κοινωνία να υπάρξει χωρίς νόμους. Αναρχία , χάος....Είναι πραγματικά λυπηρό ...πολύ λυπηρό να παραδίδει κάποιος την ελευθερία του σε κάποιον άλλον, που θα του φτιάξει νόμους για να ζήσει .Λές και δεν γνωρίζει ο ίδιος τι μπορεί και τι όχι.\nΚαι ποιος άλλος θα μπορούσε να ειναι εκείνος που θα σε βάλει σε τάξη, όχι στο τι μπορείς να κάνεις εσύ και τι δεν μπορείς, αλλά που σταματούν τα δικαιώματά σου .\nΠοιες ειναι οι υποχρεώσεις σου και ποια τα δικαιώματά του;\nΑς πάρουμε λοιπόν μια γεύση για τον μεγάλο οίκο και τους μεγάλους ηγέτες, που μας φτιάχνουν συστήματα και νόμους, για να μπορούν εύκολα να μας τους επιβάλλουν, ώστε να ζουν στο απυρόβλητο της αρρώστιας τους. Μιας αρρώστιας που εμείς συνεχίζουμε να ακολουθούμε, ψηφίζουμε, γινόμαστε υπέρμαχοι.\nΑπολαύστε λοιπόν ποιοι είναι οι Αμερικάνοι, μιας και μέχρι τώρα The American Dream είναι μια ιστορία που ξεκινά σαν παραμύθι του Χολυγουντ, που δεν έχει τελειώσει ακόμα και ήδη το θρίλερ για κάποιους έχει ξεκινήσει...Well come to Hell , προσδεθείτε το ταξίδι δεν τελειώνει μόλις άρχισε .......\nΓια όλους λοιπόν τους ηθικούς ανθρώπους , για όλους τους ηθικούς γονείς που ψάχνουν το καλύτερο αύριο, μια γεύση απο το πικρό σήμερα ....για τα παιδιά που μεγάλωσαν με τους νόμους κατα της παιδοφιλίας, για τους άλλους ....όχι γι αυτούς που τους νομοθέτησαν\nΠως είναι δυνατόν ...αποκλείεται αυτά δεν γίνονται στην Αμερική . Η Αμερική έχει νόμους ενάντια στην παιδοφιλία , δεν χρησιμοποιούν ποτέ εκβιασμό , είναι υπέρμαχη της αλήθειας και της ισότητας και ισονομίας ,έχει νόμους ενάντια στην κακή χρήση των φαρμάκων.\nΠροστατεύει τα παιδιά ...δεν γίνονται αντικείμενο εκμετάλλευσης . Δεν επιτρέπει στους γονείς να τα κακομεταχειρίζονται ....Σωστά ...Δεν επιτρέπει σε εσάς να κακομεταχειρίζεστε τα παιδιά σας γιατί τα μαλλώσατε . Γιατί να το κάνει ;; Γιατί να σας επιτρέπει να μαλλώνετε τα παιδιά σας; Δεν ειναι σωστό δεν ειναι δημοκρατικό...\nΕφόσον ,μπορεί να το κάνει χρησιμοποιώντας το ιδιο το σύστημα που νομοθέτησε και να βγάζει λεφτά απο αυτό.... Ομως ποια ειμαι εγώ που θα έχω τέτοια άποψη...Που ξέρω εγώ τι γίνεται ; Και αυτό σωστό. Προσωπικά δεν ξέρω αλλά όσοι ξέρουν ή τρελάθηκαν , ή ‘’αυτοκτόνησαν’’ ή απλά εξαφανίστηκαν. Ισως γιατί τα ufo και εμείς ως μπουφο τα εξαφανίσαμε.\nΓια την τολμηρή αυτή Γυναίκα. Που δεν φοβήθηκε όλους όσους τελικά ήρθαν εναντίον της, θα αφιερώσω άλλο άρθρο ....Οπως και για τις υπέροχες υπηρεσίες που διαθέτουν στην Αμερική ώστε να ‘’προστατεύονται τα παιδιά απο τους γονείς ‘’ τους .\nΓι αυτό το λόγο τα ΦΑΡΜΑΚΑ προτατεύουν ....\nΜιας και τα παιδιά μας έχουν είδωλα....που κάποιος τους τα δημιουργεί για κάποιο συγκεκριμένο λόγο.\nΜια απο τις πιο γλυκιές στιγμές στην ζωή των παιδιών όταν αυτά ειναι μικρά αφορά πάντα το τραγούδι που οι γονείς τους έλεγαν λίγο πριν κοιμηθούν ή το παραμύθι που τους διάβαζαν. Μετά απο αυτή την μικρή αναδρομή στο ποιο είναι ένα μικρό κομμάτι απο την κοινωνία που πάρα πολύ κόσμος εντυπωσιάζεται και θέλει ν ακολουθήσει νομίζω πως το τραγούδι αυτό θα πρέπει ν αλλάξει και να γινει το εξής\nWellcome to the NOW\nΚαλώς ορίσατε στην Ν.Τ.Π.....Καλώς ορίσατε στην Αμερική ....Την χώρα των θαυμάτων , την χώρα που κάθε όνειρο γίνεται πραγματικότητα και κάθε εφιάλτης καλύπτεται με την άγνοια ....\nΑναρτήθηκε από Χριστίνα στις 10:04:00 μ.μ.


3η άκαρπη συνάντηση με σκοπό την υπογραφή της Κλαδικής Συλλογικής Σύμβασης Εργασίας | Grevenamedia.gr - 24 ώρες Τοπικές ειδήσεις Δυτ Μακεδονίας\n3η άκαρπη συνάντηση με σκοπό την υπογραφή της Κλαδικής Συλλογικής Σύμβασης Εργασίας\n17 Μαρ, 2022 Ειδήσεις, Ελλάδα 0\nΔελτίο Τύπου προς τις εφημερίδες του Γενικού Συμβούλου της ΟΤΟΕ και Επικεφαλής του Νομαρχιακού Παραρτήματος της ΟΤΟΕ νομού Λάρισας κ. Κώτσιου Αθανασίου για την διαπραγμάτευση ΟΤΟΕ και Τραπεζιτών και την 3η άκαρπη συνάντηση με σκοπό την υπογραφή της Κλαδικής Συλλογικής Σύμβασης Εργασίας.\nΜετά από 3 άκαρπες συναντήσεις της ΟΤΟΕ με τους εκπροσώπους των Τραπεζών, φάνηκε ξεκάθαρα η αδιαλλαξία των Τραπεζών κι η πρόθεσή τους να μην συμφωνήσουν στην υπογραφή της Κλαδικής Συλλογικής Σύμβασης Εργασίας.\nΟι τραπεζίτες πρότειναν στην ΟΤΟΕ αυξήσεις 3% για μία ολόκληρη τριετία!\nΤην ίδια στιγμή που ανακοινώνουν κέρδη πολλών εκατοντάδων εκατομμυρίων ευρώ ανά τράπεζα για την χρήση του 2021 και ταυτόχρονα προβλέπουν ανάλογα κέρδη για τα επόμενα χρόνια. Τη στιγμή που ο πληθωρισμός βρίσκεται σε δυσθεώρητα ύψη και δυσκολεύει την αντιμετώπιση των καθημερινών αναγκών των εργαζομένων.\nΗ 3η συνάντηση διαπραγμάτευσης για τη νέα Κλαδική ΣΣΕ πραγματοποιήθηκε την Τετάρτη 16-3-2022, μέσω τηλεδιάσκεψης, μετά από αναβολή λόγω ανωτέρας βίας.\nΟι μέχρι τώρα θέσεις των Τραπεζών απέχουν σημαντικά από το να ικανοποιούν τις διεκδικήσεις των εργαζομένων στον τραπεζικό κλάδο.\nΗ αδιαλλαξία τους θα πρέπει να αντιμετωπιστεί με ενημέρωση των εργαζομένων στις τράπεζες και αγωνιστικές κινητοποιήσεις .\nΠροηγούμενο Μαγιορκίνης: «Σκέψεις για κατάργηση του πιστοποιητικού εμβολιασμού» – Τι θα γίνει με τις μάσκες\nΕπόμενο Eνεργειακό κόστος και πρώτες ύλες «καίνε» τις ελληνικές φαρμακοβιομηχανίες


Αν και δεν το συνηθίζουμε θα εμπιστεύτουμε δύο φαβορί που μπορούν να μας πληρώσουν χωρίς οι αποδόσεις να είναι ιδιαίτερα υψηλές.\nΗ Μακλσφιλντ είναι ακόμα μία ομάδα η οποία εκεί που έδειχνε διαλυμένη ελέω οικονομικών θέμάτων φαίνεται να είναι σκληρό καρύδι. Είναι στο +7 απο την “τελειωμένη” Στιβενέιτζ και μόλις στο +1 απο τη σωτηρία εκεί όπου είναι η Μορκαμπ΄ Παίζει άμυνα και προσπαθεί να “κλε΄ψει” βαθμούς και αν καταφέρει να είναι τυχερή και της κάτσει η κατάσταση ,όπως με τη Φόρεστ Γκριν, παίρνει και ματς. Εντός έχει 5-8-2.\nΗ Εξετερ, μετά από δύο ήττες και μία ισοπαλία πέτυχε δύο τρίποντα κόντρα σε Στιβενέιτζ και Ολνταμ (2-1 και 5-1) ,εντός έδρας και είναι πλέον τρίτη και στο +3 απο την 4η Πλιμουθ. Εκτός έχει 7-4-5 ,αλλά και δύο “κολλητές “ ήττες.\nΠροϊστορία: Το 17-18 το σκορ ήταν 3-2.\nΕκτίμηση: Η Μακλαφιλντ θα πάει να καταστρέψει την Εξετερ και να την μπλοκάρει. Οι σοβαροί “Ελληνιστές” θα κάνουν διπλό έστω και επαγγελματικό.\nΕχει βρει τα πατήματα της με την επιστροφή του Ντόιλ (23 γκολ) και παραμένει πρώτη στη βαθμολογία, όντας κυνική. Με ελάχιστες εξαιρέσεις παίρνει τα παιχνίδια χωρίς να παίξει καποιο εντυπωσιακό ποδόσφαιρο. Λογικό ίσως, γιατί είναι ομάδα που δεν έχει συνηθίσει να βρίσκεται σε καθεστώς πίεσης. Εντός έχει 11-2-3.\nΗ Σκάνθορπ, δεν πάει για άνοδο, παλεύοντας για την γρήγορη παραμονή στην κατηγορία . Δεν είναι όμως σε καλή κατάσταση με μόλις ένα τρίποντο στα 8 πιο πρόσφατα παιχνίδια που έχει δώσει . Πολλά τα προβλήματα στην άμυνα,ενώ δεν έχει εύκολο το γκολ. Εκτός έδρας έχει 4-3-9.\nΠροϊστορία: 2-1-1, με τέσσερα σερί γκολ γκολ.\nΕκτίμηση: Θα πάω με τον άσο της Σουίντον που είναι πιο ισορροπημένη.


Το δεκανίκι – Θεόδωρος Πάγκαλος\nHome › Νεα › Το δεκανίκι\nadmin2Posted on 20/07/2018 Posted in Νεα\nΔιάβασα μια δήλωση της Φώφης, που την επανέλαβε πολλές φορές. Ίσως δεν είχε τίποτα άλλο να πει. Περιλαμβάνει περίπου αυτά: «Δεν είμαστε δεκανίκι κανενός». Αναγκάζομαι να τη σχολιάσω.\nΚαταρχήν θα ήθελα να ρωτήσω τι το κακό έχει το δεκανίκι. Εδώ και ένα χρόνο, επειδή έχω την κατάλληλη ηλικία και ίσως και τον κατάλληλο σωματότυπο, αναγκάζομαι να χρησιμοποιώ ένα μπαστούνι στις μετακινήσεις μου. Βλέπω και άλλους συνομηλίκους μου, που ανάλογα με την αισθητική τους, έχουν υιοθετήσει κάποιους είδους βοήθημα. Εμένα το μπαστούνι είναι χονδρό και στιβαρό. Μου θυμίζει τον εκ μητρός παππού μου, αρχηγό των βασιλοφρόνων, που πλειοψηφούσαν τότε στο αρβανιτοχώρι που υπήρχε στη θέση της σύγχρονης Ελευσίνας, τον Τασαντώνη Ηλία. Το μπαστούνι αυτό το χρησιμοποιούσε για να απειλεί του βενιζελικούς αντιπάλους του και με πολύ πιο τρυφερό τρόπο ανάποδα για να πιάνει με τη λαβή του ένα απ’ τα πόδια μου όταν είχα διαπράξει κάποια είδους σκανδαλιά και έπρεπε να δεχθώ το σωφρονιστικό του λογύδριο, που τελείωνε συνήθως με την απειλή ότι θα το έλεγε, αν το ξανάκανα, στην τρομερή και φοβερή μαμά μου. Σε πολύ δύσκολες περιπτώσεις με απειλούσε ότι θα το έλεγε στον πατέρα μου όταν τελείωνε τη δουλειά του και γύριζε στο σπίτι. Χαιρόμουν τότε ιδιαίτερα, γιατί ο πατέρας μου έλειπε χρόνια και η δουλειά του ήταν να σκοτώνει Γερμανούς ρίχνοντας ένα, ένα τα φοβερά και τρομερά τους αεροπλάνα με τα πολυβόλα του. Έχω έκτοτε μεγάλη συμπάθεια για το μπαστούνι και για όλα τα δεκανίκια αυτού του κόσμου ακόμη και αν αφορούν κοινοβουλευτικές πλειοψηφίες, περιλαμβανομένου μερικές φορές και του Παναγιώτη Καμμένου.\nΑναρωτιέμαι, όμως, επίσης τι λόγο έχει η διμέτωπος αυτή δήλωση της Φώφης όταν μόλις έχει χρησιμοποιήσει την οποιαδήποτε εκλογική της απήχηση για να λειτουργήσει ως δεκανίκι του Τσίπρα ανοίγοντας, όπως έχουμε αποδείξει, ένα καθαρά επικοινωνιακό θέμα αναθεώρησης του Συντάγματος, ενώ τον ανύπαρκτο Πρωθυπουργό μας τον έζωναν πανταχόθεν τα φίδια. Δεκανίκι ήσουν πάντα Φώφη μου. Ήσουν καταρχήν, γιατί σε συνθήκες επανάληψης του εμφύλιου πολέμου, σε συνθήκες Τρίτου Γύρου, εσύ διακήρυξες την ουδετερότητά σου λέγοντας ότι δεν είσαι ακριβώς «δεκανίκι κανενός». Αλλά και για όσους αμφέβαλλαν επιβεβαίωσες τις χειρότερες υποψίες μας με το θέμα που διάλεξες και τη συγκυρία που επικρατεί. Είσαι δεκανίκι του Τσίπρα όσο και αν δεν το καταλαβαίνεις και σαν τέτοια πρέπει να σε αντιμετωπίσουν όσα στελέχη παραμένουν στο ΠΑΣΟΚ. Γιατί ο Τσίπρας είναι ο χειρότερος εχθρός της πατρίδας μας, ο χειρότερος εχθρός του λαού μας και ο χειρότερος εχθρός της δημοκρατίας.\nΤέλος, αν, μετά τη νοσταλγική μου εισαγωγή δεν σε έχω μεταπείσει ώστε να εγκαταλείψεις τις προκαταλήψεις σου ενάντια στο δεκανίκι, είσαι κατ’ ανάγκην δεκανίκι, γιατί το εκλογικό αποτέλεσμα του κόμματός σου, όσα συνέδρια κι αν κάνεις και όσες δηλώσεις κι αν μεταχειριστείς, δεν θα ξεπεράσει το 10% των ψηφισάντων σε μια αναμέτρηση που θα γίνει, όποτε και να γίνει. Θα αποτελείς εσωκομματική επιτυχία, γιατί από το 5% θα ανέβεις στο 10%, αλλά όσο μεγάλη και αν είναι αυτή η επιτυχία σου, θα βλέπεις πάντα έξω από κάθε δυνατότητα της παράταξής σου, τα αποτελέσματα των προκατόχων σου, που αν δεν κάνω λάθος κυμαίνονταν γύρω στο 40%.\nΚαι για να πω και καμιά καλή κουβέντα. Αν σε κυνηγάει η ακινησία και η διάλυση, τότε ένα δεκανίκι δεν θα έβλαπτε. Αρκεί να κινηθείς προς τη σωστή κατεύθυνση. Και αυτή είναι η δημιουργία μιας φιλελεύθερης δημοκρατικής συμπαράταξης, που θα εξασφαλίσει την γρήγορη ανάπτυξη και την πλήρη απασχόληση των εργαζομένων.\n‹ Μετά Χριστόν Προφήτης